Kehadiran Ayam Import Dari Brazil Dengan Wabak COVID-19 Merisaukan Orang Ramai

Mula menyerang dunia pada awal tahun ini, nampaknya wabak COVID-19 masih lagi menunjukkan tanda-tanda aktif sehingga kini serta meragut sekitar 750,000 kematian setakat ini.

Terbaharu, negara luar berusaha keras dalam menghasilkan vaksin bagi wabak COVID-19, muncul pula sebuah kes baharu apabila ayam sejuk beku yang diimport dari Brazil didapati membawa wabak COVID-19. Kenyataan ini turut disahkan oleh wakil bandar Shenzen selepas pengujian dibuat.

Kehadiran wabak COVID-19 pada ayam sejuk beku ini nyata menakutkan orang ramai sekaligus memberi gambaran beberapa lagi makanan yang mungkin tercemar akibat wabak ini. Selain itu, orang ramai turut risau sekiranya kehadiran wabak pada bekalan makanan ini mampu mencetuskan gelombang baharu.

Menurut kerajaan Shenzhen, kehadiran wabak ini berpunca daripada sebuah kilang jenama Aurora di Brazil yang merupakan pemproses ayam dan daging babi ketiga terbesar negara tersebut.

Untuk pengetahuan, ini bukanlah pertama kali wabak COVID-19 ditemui pada makanan. Sebelum ini, bungkusan udang sejuk beku dari Ecuador turut mengesahkan perkara yang sama. Selain itu, pasar basah China yang menawarkan pelbagai haiwan eksotik turut tampil dengan jenis wabak yang sama.

Difahamkan wabak COVID-19 mampu hidup sehingga tempoh dua tahun pada suhu di bawah 20 darjah Celsius. Setakat ini pihak saintis masih belum mengesahkan sama ada makanan sejuk beku dapat menyebarkan virus mahupun tidak. Diharap penularan wabak ini dapat dikurangkan dalam memastikan orang ramai terhindar daripada penyakit merbahaya ini.

Ketahui lebih lanjut dengan daerah di Beijing yang dikenakan lockdown selepas disahkan kluster baharu di pasar borong.

Daerah Di Beijing Dikenakan ‘Lockdown’ Selepas Disahkan Kluster Baharu Di Pasar Borong

Warga China Rai Bebas COVID-19 Dengan Membuka Semula Pasar Basah Haiwan Eksotik


Kehadiran ‘Ayam Gergasi’ Ini Telah Membuatkan Penduduk Mutiara Damansara Bingung

PETALING JAYA , 26 Ogos. Kehadiran Ayam gergasi yang banyak serta mula membanjiri seawal 12 tengah hari dihadapan Tesco cawangan Mutiara Damansara telah mencetuskan havoc serta membuatkan penduduk setempat bingung dengan situasi yang berlaku.

Lebih membingungkan apabila didapati puluhan ayam gergasi ini mula menari sebaik sehaja keluar daripada pintu utama Tesco. Kejadian aneh yang berlaku ini dikatakan membuatkan Penduduk Mutiara Damansara tidak senang duduk sebaik seahaja melihat kejadian aneh yang mungkin pertama kali berlaku di Malaysia ini.

Dalam pada itu, suatu perkara yang menjadi tanda tanya buat orang ramai adalah apakah punca kejadian disebalik ‘kehadiran’ ayam gergasi ini? Untuk mengetahui dengan lebih lanjut, sama-sama kita nantikan apakah yang membuatkan Mutiara Damansara menjadi sasaran puluhan ayam gergasi ini.

Tonton video dibawah untuk melihat kejadian aneh ayam-ayam yang melintas jalan sekitar Mutiara Damansara ini.


‘Craving’ Ayam Goreng Di Puncak Gunung Kinabalu, Restoran Ini Sedia Tawar Servis Penghantaran

Sejarah tercipta buat peminat ayam goreng dan juga Borenos Fried Chicken apabila syarikat restoran yang popular di Sabah ini sedia menawarkan servis penghantaran ayam goreng terus ke puncak Gunung Kinabalu buat para pelanggan.

Difahamkan idea untuk menghantar ayam goreng ke puncak Gunung Kinabalu ini bermula apabila restoran mereka mulai disukai ramai yang sekaligus membolehkan mereka memperluas penawaran ayam goreng ke serata Sabah termasuk mereka yang mahukan hidangan yang enak di puncak Gunung Kinabalu.

Sebagai usaha untuk menjayakan servis penghantaran ayam goreng, mereka telah menggunakan maskot Borenos iaitu ayam untuk mendaki Gunung Kinabalu.

Meskipun diuji dengan cuaca hujan, pasukan Borenos masih berjaya mendakinya sekaligus merasmikan penghantaran ayam goreng pertama restoran tersebut di puncak Gunung Kinabalu.

Perkongsian pihak Borenos Fried Chicken di TikTok dalam memaparkan perjalanan mereka mendaki Gunung Kinabalu turut meraih perhatian peminat serta netizen.

We’re planning to deliver to Mount Kinabalu! 🤩 Our team recently went up the iconic mountain to see if we could deliver our signature fried chicken there, and what a challenging journey that was! (A huge shoutout to @Jvy weterproof_AOLM for helping us carry our mascot! 🥳) We’re still in the planning stage for the delivery service, so keep an eye on our social media for announcements from us! . #borenos #mountkinabalu #fyp #sabahancrew_fams #sabah #friedchicken #greattasteanytime

Berdasarkan respon netizen, rata-ratanya mahukan Borenos Fried Chicken dibuka di sekitar Sabah. Tidak kurang juga yang berpendapat individu yang tular di TikTok sebagai malim Gunung Kinabalu diangkat sebagai duta Borenos Fried Chicken.

Untuk pengetahuan, restoran ini sudah beroperasi bermula tahun 2015 dan mempunyai beberapa cawangan sekitar Sabah. Sekiranya anda ke puncak Gunung Kinabalu kelak, mungkin ayam goreng daripada Borenos Fried Chicken antara yang boleh anda dapatkan.


Ayam Ini Sangat Menyayangi Tuannya. Kisah Yang Jarang Berlaku

Anda pernah lihat manusia peluk kucing, anjing, singa, harimau dan berbagai jenis haiwan berkaki 4.

Jarang kita lihat ayam yang sangat manja dan sayang pada tuannya. Mari kita tonton video menarik ini.


PagPag: ‘Ayam Sampah’ Untuk Golongan Miskin Di Filipina

Hidup dalam keadaan daif memaksa diri bertindak melakukan apa sahaja untuk terus hidup, walaupun perkara diluar jangkaan. Itulah yang sedang dihadapi segelintir golongan miskin di Manila, Filipina apabila terpaksa mengutip lebihan sisa ayam daripada sampah untuk dijadikan makanan semula.

Umumnya, lebihan sisa ayam ini diperolehi daripada sampah yang terdapat di restoran segera. Sisa ayam ini akan diproses dan dimasak semula untuk dimakan. Makanan ini dipanggil ‘PagPag’ iaitu istilah Tagalog untuk makanan yang dihasilkan daripada sampah ini. PagPag bukan sahaja sisa ayam daripada sampah, malah boleh jadi daging beku yang sudah tamat tempoh,ikan atau sayur-sayuran yang dibuang oleh pasaraya.

Cara penyediaan PagPag, lebihan sisa makanan itu tadi akan dibersihkan dan diasing dengan mengambil hanya isi ayam sahaja. Kemudian ia akan digoreng semula dengan minyak panas, sebelum sedia untuk dimakan. Di perkampungan yang daif, PagPag akan dijual semula kepada golongan miskin yang lain. Ini bermakna PagPag juga dijadikan sebagai sumber pendapatan oleh golongan miskin di sana.

Sehubungan itu, Suruhanjaya Anti Kemiskinan Antarabangsa (NAPC) telah mengeluarkan amaran terhadap makanan PagPag yang dikatakan mengandungi toksin dan racun yang merbahaya untuk kesihatan. Namun, amaran itu tidak diendahkan oleh penjual PagPag dengan menafikan masih belum ada lagi orang yang meninggal dunia disebabkan makan makanan tersebut.


Ayat-ayat Epik Dalam SMS Budak Berumur 11 Tahun Ini Sememangnya Bukan Tahap Percintaan Kanak-Kanak Biasa

Kakak kepada seorang kanak-kanak perempuan berusia 11 tahun yang berasal dari Texas, Amerika Syarikat ini telah bercerita mengenai adiknya yang memutuskan perhubungan dengan seorang kanak-kanak lelaki bernama Joey. Madi Nickens, 17, menyatakan adiknya telah menghantar beberapa SMS kepada kanak-kanak lelaki tersebut yang didapati telah berlaku curang di belakangnya. Bagi Madi ia bukanlah SMS-SMS biasa yang ditulis oleh kanak-kanak seusia adiknya itu. Ia benar-benar epik!

Adik Madi menghantar SMS untuk mengajak Joey itu berbincang.

Adik Madi memberitahu kepada Joey tentang kecurangan yang diketahuinya itu. Joey meminta maaf dan memberi alasan dia hanya sesaja keluar dengan orang tersebut.

Adik Madi tidak dapat menerima alasan itu. Dia tidak mahu Joey bercakap dengannya di sekolah. Dia juga menyatakan dia sudah tidak mencintai Joey.

Joey pula masih berusaha memujuk dengan mengimbau kembali kenangan mereka bersama. Tetapi nampaknya…

Usaha Joey itu gagal menambat hati adik Madi kembali. Malah, Joey menerima satu tamparan hebat dengan ayat-ayat epik adik Madi. Adik Madi dengan yakin mengumumkan dia menang dan dialah yang memutuskan perhubungan itu kerana menurutnya Joey tidak sepadan dengannya.

LIKE dan FOLLOW Vocket di Facebook serta Instagram


Ayat Nasihat Paling Tepat Untuk Anak Muda Di Universiti. Ibu Bapa Juga Wajib Baca

Biasa dengar ayat ini? Belajar rajin-rajin sampai masuk universiti. Nanti dah habis belajar boleh dapat kerja yang bagus.

Ayat ini banyak dituturkan dikalangan nenek dan atok, dan ibu bapa juga tanpa menyedari ianya adalah nasihat yang salah.

Kami kongsikan pandangan dan kupasan dari Tuan Izwan Robotys (seorang IT Consultant dan graduan dari jurusan kejuruteraan) tentang isu ini.

Ayat “Nasihat” Paling Tepat Untuk Anak Muda Di Universiti

Membaca komen-komen sekitar post Tuan Zamri Mohamad dan Dato’ Roslan Ab Hamid tentang pendidikan di Universiti, saya jadi risau pula. Risau kita salah faham dan rasa Universiti itu tidak berbaloi dan membazir semata-mata.

Universiti masih sangat relevan. Cuma kita sebagai masyarakat perlu faham apakah fungsi Universiti dan faham pula apa yang patut kita jangkakan apabila anak muda masuk ke Universiti.

Fungsi Universiti adalah mengembangkan pemikiran anak muda. Daripada pemikiran seorang pelajar menjadi pemikiran seorang intelektual.

Pemikiran intelektual adalah cara berfikir yang tersusun, mencari kebenaran dan tertakluk kepada disiplin ilmu masing-masing.

Pemikiran intelektual ini SANGAT sukar mahu dipelajari. Dan Hanya pemikiran intelektual inilah yang mampu berinovasi dan memberi jalan penyelesaian kepada masalah-masalah yang BELUM lagi wujud semasa anak muda ini belajar.

Yang menjadi isu adalah apabila masyarakat umum, yang mana lebih ramai ibu-bapanya tidak ke Universiti dan memberi nasihat yang salah kepada anak-anak mereka.

Nasihat yang salah: “Pergi ke universiti itu belajar rajin-rajin. Nanti bila sudah keluar boleh dapat kerja yang elok”

Anak muda dan masyarakat umum akan mengejar “dapat kerja elok” SELEPAS mereka keluar universiti. Mereka akan TERLEPAS dari mengejar dan membina ‘Pemikiran Intelektual’ dan ‘Disiplin Ilmu’ yang mana menjadikan graduan universiti sangat seksi pada mata pemilik syarikat.

Bagaimanalah kita mahu mengubah masyarakat jika kita (graduan) perlu ‘di ajar’ setiap perkara.

Graduanlah yang sepatutnya berusaha mencari cara baru yang lebih baik dalam setiap aspek kehidupan.

Maka, nasihat yang betul kepada anak muda yang pergi ke Universiti adalah:

“Belajarlah daripada profesormu disiplin ilmu dan pemikiran mereka. SIAPkan semua assignment dan projek dengan sendiri dan pada waktunya. JANGAN meniru. Lebih baik markah rendah tetapi tidak meniru daripada markah tinggi tetapi meniru. Yang paling utama : hormatilah ilmu dan mereka yang menyampaikannya kepada kamu.”

Saya masuk ke universiti berbekalkan satu sahaja nasihat: “Belajarlah cara untuk belajar”

Dan saya keluar dengan superpower yang sangat hebat. Saya boleh belajar apa-apa pun bidang yang saya mahu. Hanya perlukan masa dan internet.

Dan nasihat tersebut datangnya daripada orang gila di kampung saya.

Sumber : Tuan Izwan Robotys, dengan izin [TV]


12,000 Butik adidas Bakal Ditutup Sepanjang Tahun Ini

Selepas Toys“R”Us disahkan menutup cawangan mereka di Amerika Syarikat, nampaknya jenama sukan terkenal, adidas juga bakal mengikut jejak langkah yang sama berikutan terjejas dengan revolusi ekonomi semasa.

Berdasarkan laporan yang dibuat oleh Kasper Rorsted selaku CEO adidas, beliau berpendapat penutupan butik atau kedai fizikal ini sebagai langkah untuk meningkatkan keuntungan dengan cara mengurangkan overhead bulanan secara menyeluruh.

Trend pembeli yang semakin meningkat menerusi pasaran online antara yang membuatkan syarikat ini kini lebih komited untuk menguruskan pasaran online berbanding butik sedia ada.

Langkah yang dibuat adidas untuk menutup 12,000 butik di seluruh dunia pada tahun ini sahaja bertepatan dengan misi adidas untuk meningkatkan penjualan menerusi pasaran atas talian.

Berdasarkan laporan tahunan 2017, jenama sukan ini berjaya mencatat jumlah penjualan sebanyak $1.6 bilion (RM6.19 bilion) dan adidas mensasarkan jumlah penjualan sekitar $4.91 bilion (RM19 bilion) menjelang 2020. Penutupan sebanyak 12,000 butik ini bermakna adidas sedia untuk menutup 78% daripada butik sedia ada.

Buat para peminat adidas, mungkin sudah tiba masanya untuk anda mula berjinak-jinak mendapatkan barangan jenama ini secara online sebelum butik di sekitar anda mulai tutup.


Ayat “Siapa Diana” Banjiri Mesej Teks Pasangan Di Malaysia. Ini Menguji Namanya

Ayat yang ditulis oleh Izizree Zulkefli ini telah menarik banyak perhatian pengguna media sosial. Ia seolah-olah sama seperti kes viral nombor akaun Rosmah di mana ramai orang bank in duit kerana orang mahu menguji sama ada betul atau tidak nombor akaun itu.

Semalam Facebook Page Himpunan Cerita Lawak (HCL) telah memuat naik satu petikan gambar akaun Twitter.

Dalam kes ini pula, ramai orang terutama lelaki telah menguji pasangan mereka dengan memasukkan nama ‘Diana’ di dalam teks sebagai orang yang membantu mereka ketika menghadapi dugaan sakit/cedera.

Lantas, ramai lelaki mencuba trik “Siapa Diana” dan inilah antara para lelaki yang sudah berjaya mengenakan pasangan masing-masing. Oh tipikal!

Namun, ada juga mendapat balasan mesej yang cool dari pasangan. Contohnya seperti ini:

Cool reply itu diterima oleh Qaz Naem. Tapi orang kata ada kemungkinan pasangannya sudah membaca tentang ini di Facebook sebelum reply mesej.

Haha! Mungkin tak boleh terima hakikat ada wanita yang berbeza, not typical. Tapi sebenarnya ada kemungkinan trik tidak menjadi apabila pasangan itu bergelar isteri.

Ini contoh reply seorang isteri lagi. Petanda isteri ambil berat dan bukan cemburu buta.

Bagaimana dengan lelaki yang bergelar suami? Apa respon mereka? Ini contoh:

Ini pula reaksi jika pasangan dah tahu ada nak menguji “Siapa Diana”. Kantoi!

Dan ini reaksi jika pasangan berasa bengang selepas anda menguji mereka. Hati-hati. Panas.

Uji atau tidak, anda tahu dan faham perangai pasangan. Fenomena ini bukan applicable untuk semua orang tetapi ia berlaku pada kebanyakan orang. Maka, jangan cepat melatah. Bagi yang mahu menguji, good luck! Dan cuba uji kepada lelaki “Siapa Danial” pula.

LIKE dan FOLLOW Vocket di Facebook serta Instagram


Bagaimana Pemuda Ini Cipta Lagu ‘Mira Filzah’ Hanya Menggunakan Aplikasi Telefon Pintar

Selepas drama bersiri Cinta Si Wedding Planner, nama Mira Filzah semakin menjadi sebutan ramai terutama lakonannya bersama Adi Putra yang tidak melibatkan sentuhan untuk menggambarkan perhubungan suami isteri di dalam drama itu. Kini, Mira Filzah sedang sibuk dengan penggambaran drama ‘Ketupat Palas Mr Handsome’ untuk slot Lestary di TV3.

LIVE UPDATE Finale Viewing Party Cinta Si Wedding Planner ? Venue: Zam Zam Shah Alam Organized by: @miracle.fc @adp1hotlovers Official Photographer: @thelightcatchers Official Miracle FC tshirt: @mirafilzah_ Music : @sixtrings Photo booth: @glamboxphotobooth Banner/Bunting: @hananarichie Doorgift: @lennyzam_enterprise // @ymsweetcuppiesncakes // @rafaadimsum #liveupdatebyhjtl #CintaSiWeddingPlanner #CSWP #FinaleViewingPartyCSWP #FarizZara

A photo posted by MIRA FILZAH OFFICIAL FC ? (@miracle.fc) on Feb 16, 2016 at 3:46am PST

Pada 14 Januari 2016 yang lalu, saya telah memuatnaik satu video dari Youtube di Vocket TV dengan tajuk Peminat Cipta Lagu Khas Untuk Heroin Cinta Si Wedding Planner yang menampilkan lagu ciptaan Ayi Dizon. Waktu itu tidak banyak maklumat tentang Ayi Dizon, saya hanya tulis berdasarkan apa yang saya temui di Youtube dan Instagram.

Lagu Mira Filzah oleh Ayi Dizon. Pencipta lagu ini, Fadzril Asyraf atau Ayi Dizon mengakui pada salah satu komen di Youtube bahawa Mira Filzah telah mendengar lagu ini. Music video lagu ini pula dijangkakan akan release pada tahun 2016.

Sebulan kemudian, lagu ini disebut-sebut di media dengan menyatakan pencipta lagu ini adalah peminat fanatik Mira Filzah.

Malah, timbul pula haters yang tidak berpuas hati mengapa lagu ini diciptakan khas buat Mira Filzah, calon Anugerah Meletop Era 2016 bagi kategori Artis Baharu Meletop ini.

Berikutan itu, saya mencari dan menemubual Ayi Dizon mengenai ini. Ternyata ia satu lagi kisah inspirasi yang boleh dijadikan tauladan.

Ramai mengenalinya dengan nama samaran Ayi Dizon di Youtube. Ayi Dizon itu adalah nama yang diberikan oleh kawan-kawannya sewaktu dia masih di sekolah menengah. Nama sebenarnya ialah Muhammad Fadzril Asyraf bin Inche Mohamed Sobri dan berusia 23 tahun.

Dia dilahirkan di Ipoh, Perak tetapi dibesarkan dan menetap di Kuala Lumpur. Kini, dia seorang mahasiswa di Kolej Polytech Mara Bangi dalam jurusan Bachelor of Arts (Honours) in Accounting and Finance.

Ayi Dizon, atau lebih mesra dipanggil Ayi menyatakan dia belajar mencipta muzik sendiri sejak umur 19 tahun melalui telefon pintar dengan menggunakan aplikasi ‘Garage Band’. Dari hanya sekadar suka-suka main ‘Garage Band’, Ayi kini bakal muncul dengan lagu ‘Mira Filzah’ sebagai komposer dan penyanyi.

Awal ciptaan lagu tersebut, Mira Filzah menjadi sumber inspirasi kepada Ayi apabila dia memperolehi satu ilham ‘beat’ yang memerlukan lirik.

Saya buat lagu guna phone, then saya dapat produce satu beat ini. Untuk menjadikannya lagu, saya perlukan lirik dan pada masa tu, kira Mira Filzah ni one of my crush lah, sebab tu saya try gunakan beat tu untuk describe pasal dia.

Namun begitu, lirik lagu tersebut tidak diperolehi secara spontan, ia telah digarap oleh Ayi ketika menulisnya di atas kertas.

Ayi mula meminati Mira Filzah di Instagram sekitar akhir tahun 2014. Ayi hanya mengenalinya melalui Instagram sahaja walaupun ketika itu Mira sedang menjadi hos rancangan KLTV di Hypp TV.

Lagu ini dibuat pada bulan Februari 2015. Semasa menghasilkan lagu ini, Ayi tidak mensasarkan ia akan didengari oleh Mira. Apabila lagu ini siap selepas alami proses ‘raw’ selama seminggu dan tambah baik selama sebulan, Ayi telah menghantar fail lagu ini kepada Mira melalui email.

Ayi tidak menyangkakan Mira akan membalas emailnya. Mira begitu gembira dan menyukai lagu ini.

Dia cakap: “This is so good! I love it! The lyrics, melody, and everything. Dah macam Sona One I dengar. Haha. Thank you so much. I really love it. Do you mind if I post this on IG (Instagram)?”

Hal ini berlaku sewaktu Mira masih menjadi hos rancangan KLTV dan sedang menjalani pengambaran drama bersiri Eksperimen Cinta yang kini dicalonkan untuk Anugerah Drama Filem Kuala Lumpur 2016.

I LOVE this, thank you so much @ayidizon! The lyrics, the melody, your voice, ahh thank youuuuu! Boleh rap in bahasa, in english, you're GOOD! You're not a song writer, not a singer but you can make this and this is so amazing! For full song, visit https://soundcloud.com/ayidizon/mira-filzah-full. Thank you again :)

A video posted by MIRA FILZAH Official ✨ (@mfmirafilzah) on Feb 14, 2015 at 6:05am PST

Thank you @ayidizon :) For full song, visit https://soundcloud.com/ayidizon/mira-filzah-full. Part 2.

A video posted by MIRA FILZAH Official ✨ (@mfmirafilzah) on Feb 14, 2015 at 6:08am PST

Berkenaan dengan video muzik pula, ia adalah idea dari Mira Filzah sendiri. Setelah mereka berjumpa dan berbincang, Ayi dan Mira mencapai kata sepakat untuk menghasilkan video muzik ini.

A teaser of my music video "Mira Filzah" done by @acapalam ?? Looking forward towards this project. @mirafilzah_ jangan lawa lawa sangat, nanti susah nak bekerjasama. ???

A video posted by Ayi Dizon (@fadzrilasyraf) on Sep 25, 2015 at 8:22pm PDT

Menurut Ayi, akan terdapat beberapa perubahan sedikit dari segi lirik, beat dan melodi berbanding dengan versi asal. Dan sepatutnya video muzik yang dihasilkan dengan kerjasama 114studios ini dilancarkan pada Februari 2016 tetapi kerana penambahbaikan lagu menggunakan studio, insyaallah ia akan dikeluarkan pada bulan Mac 2016 ini.

Sebenarnya tak plan pun nak jadi famous ke apa. Tapi alhamdulillah mungkin ini rezeki saya. Buat masa ini, saya tidak ada apa-apa perancangan tetapi kalay ada apa-apa peluang selepas ini, saya akan buat yang terbaik.

Apabila ditanyakan kepada Ayi, adakah dia peminat fanatik Mira Filzah sepertimana yang telah digambarkan oleh media di tajuk-tajuk artikel, ini jawapan Ayi Dizon:

Takdelah fanatik. Peminat je kot, Saya suka tengok Mira Filzah, dan saya suka buat lagu. Itu je niat saya. Saya cuma nak tekankan yang saya takdelah fanatik seperti yang difikirkan.

Ternyata, Ayi hanya meraikan Mira Filzah melalui bakatnya mencipta lagu. Lirik lagu yang ditulis oleh Ayi jujur menggambarkan perasaan Ayi terhadap Mira pada waktu itu. Tambah Ayi lagi, Mira sememangnya lawa dan pandai berinteraksi dengan orang.

Macam mana nampak di gambar, macam tu lah depan-depan. Mira Filzah seorang yang ayu, cantik dan tak jemu untuk ditatap.

Sebelum sesi temubual berakhir, saya sempat berseloroh dengan Ayi berkenaan lagu ‘Friendzone’ ciptaannya selepas lagu ‘Mira Filzah’. Saya bertanya kepada Ayi adakah lagu ‘Friendzone’ dicipta selepas dia di-friendzone-kan oleh Mira. Ayi ketawa menidakkannya dan menyatakan ia adalah lagu tentang kisah hidupnya sebelum ini.

Saya doakan semoga Ayi Dizon dan Mira Filzah sukses dalam apa jua bidang yang diceburinya. Amin.


20 Azam Mudah Untuk Rakyat Malaysia Menjadi Bangsa Lebih Bertamadun

Terima kasih kepada Tuan Hafiz Hilmi kerana sudi menyumbang artikel ini untuk dikongsi bersama pembaca-pembaca Vocket. Semoga 2016 bakal menjadi saksi kepada kita semua untuk menjadi bangsa Malaysia yang lebih bertamadun. Anda boleh menyumbang penulisan anda di sini.

Bila lampu isyarat bertukar warna kuning, berhenti.

Elakkan langgar lampu isyarat merah kerana anda tidak mampu membayar harga nyawa orang lain.

Sebelum lampu isyarat bertukar hijau, bersedia untuk bergerak supaya orang di belakang sempat melepasi lampu hijau dan tak perlu melanggar lampu merah.

Jangan terhegeh-hegeh dan leka bermain telefon, kerana anda tidak mampu membayar harga masa orang lain.

Bagi signal sebelum masuk simpang, mengubah laluan atau memotong kenderaan lain, dan pastikan tidak ada bahaya (kereta lain, pejalan kaki, penunggang motorsikal) di sisi belakang sebelum mengambil tindakan membelok kenderaan.

Anda cuma perlukan kurang 2 saat untuk melihat cermin pandang belakang dan cermin sisi.

Jangan potong Q dan guna lorong kecemasan.

Jika anda potong Q 40 kenderaan lain, anda mungkin mendapat 40 cacian dan doa keburukan.

Jika anda tidak sabar di jalan raya, ada 100 orang lain yang tak mampu menahan sabar dengan anda.

Jangan berhenti di petak kuning lampu isyarat.

Jika kereta di depan sudah penuh, berhenti sebelum petak kuning walaupun lampu isyarat masih hijau.

Jika anda terus masuk ke petak kuning dan tiba-tiba lampu isyarat bertukar merah, kereta dari lorong lain tidak dapat bergerak.

Elakkan double parking dan parking di tengah jalan kerana anda akan menyebabkan jalan jem.

Kalau tak ada parking terdekat untuk pergi pasar malam atau solat Jumaat, parking jauh-jauh dan berjalan kaki.

Bangsa bertamadun ialah bangsa yang tidak pentingkan diri sendiri dan menyusahkan orang lain.

Semasa memandu kereta, jika ternampak lopak air dan ada pondok bas, pejalan kaki, penunggang basikal dan motosikal, perlahankan kenderaan anda.

Mungkin mereka dalam perjalanan ke tempat kerja, ke masjid atau dalam situasi kecemasan.

Apabila masuk lift, selepas tekan butang lif, jarakkan badan anda dari papan butang lif untuk memudahkan orang lain menekan butang lif.

Jika beratur di kaunter fast food, terus fikirkan apa menu yang hendak dipesan semasa masih beratur.

Kebiasaanya menu terpampang di latar belakang kaunter.

Jika sampai di kaunter baru nak fikir menu, duduk di tepi dan bagi laluan kepada orang lain untuk buat pesanan.

Semasa naik eskalator atau walkalator di pasaraya atau lapangan terbang, berdiri di sebelah kiri.

Ketua keluarga mesti pastikan isteri dan anak berdiri di sebelah kiri dan jangan halang laluan kanan untuk orang yang nak cepat dan berjalan laju.

Jika guna troli di eskalator dan walkalator, pastikan ada ruang untuk orang lalu di sebelahnya.

BACA: Di Jepun, Penumpang Masih Berdisiplin Walaupun Keretapi Terkandas

Jika anda hentikan kenderaan di tepi jalan samada dalam line atau luar line jalan, buka lampu isyarat kecemasan (dua lampu signal).

Lampu isyarat kecemasan bukan untuk dinyalakan semasa rombongan kahwin atau konvoi kelab kereta.

Jika melalui kawasan hujan, kabus dan terowong, nyalakan lampu walaupun di siang hari untuk memberi isyarat kehadiran kenderaan anda.

Elakkan daripada membuka lampu isyarat kecemasan walaupun hujan terlalu lebat.

Sebelum masuk lif atau kenderaan awam seperti bas, LRT dan komuter, pastikan bagi peluang untuk orang di dalam keluar terlebih dahulu.

Beratur mengikut giliran sebelum masuk lif atau kenderaan awam seperti bas, LRT dan komuter.

Ketahui hak anda iaitu; datang kemudian masuk kemudian.

Flush jamban selepas menggunakan tandas awam seperti R&R, masjid, pejabat, dan pasaraya.

Pastikan air kencing anda tidak bersepah-sepah di atas jamban duduk.

Hal ini tidak menjadi masalah jika ia berlaku di rumah sendiri atau rumah ibu bapa anda.

Elakkan membuang sampah ke luar kenderaan anda kecuali anda tidak kisah jika orang lain membuang sampah ke dalam kereta anda.

Bila berjumpa bayi yang baru lahir samada ahli keluarga atau orang yang tidak dikenali, jangan cubit dan picit pipi, cium sampai merah pipi atau berebut-rebut untuk dukung hingga menyebabkan bayi tidak selesa.

Orang tua membawa banyak penyakit dan bakteria, manakala bayi amat sensitif dengan sentuhan dan gegaran.

Mencubit pipi bayi sama sakitnya dengan menyepak orang dewasa.

Kalau geram sangat kepada bayi, bila bayi itu berak, berebutlah beramai-ramai untuk tolong basuh.

Letakkan semula troli pasaraya di tempat yang sepatutnya.

Jangan letakkan di belakang atau celah-celah kereta orang lain.

Sebelum berkongsi di Facebook dan Whatsapp, pastikan anda menyemak hadis, cerita-cerita yang bersalut mesej agama, dan dialog yang dikaitkan dengan Nabi Muhammad sallahu ‘alaihi wassalam, Nabi-nabi terdahulu, Malaikat dan Allah.

Jangan biarkan diri anda berdusta atas nama Rasulullah kerana upahnya adalah Neraka.

Jangan solat depan tangga atau pintu, terutama semasa solat Jumaat atau di surau-surau kecil seperti di pasaraya atau R&R.

Sebelum angkat takbir, ambil masa untuk berfikir samada ia adalah laluan keluar masuk untuk trip berjemaah seterusnya.

Raikan ilmu dan bidang kepakaran orang lain.

Hal agama serah kepada agama, hal kesihatan dan perubatan serah kepada doktor, hal kejuruteraan serah kepada engineer, hal undang-undang serah kepada peguam, dan sebagainya.

Kalau tak tahu atau tahu sedikit atau guna ilmu ‘rasa-rasa’ dan ‘ada orang cakap’, pilih untuk duduk diam dan menjadi pendengar.

Cita-cita kita mahu mengubah nasib negara. Apa kata kita ambil kesempatan di awal tahun ini untuk mengubah sikap terlebih dahulu.

Mari kita bina bangsa yang tinggi empati dan common sense, tidak menyusahkan orang lain, keselamatan di tempat pertama, dan buat kerja cepat tetapi efektif.

BACA: 15 Gambar Kesukaran Sebenar Mereka Yang Bekerja Di Lautan

LIKE dan FOLLOW Vocket di Facebook serta Instagram


10 Azam Baru Yang Selalu Dibuat Oleh Orang Berjaya Pada Setiap Tahun

Ramai orang akan menetapkan azam apabila tiba tahun baru. Pernahkah kita terfikir apa agaknya azam tahun baru orang-orang berjaya. Adakah azam mereka sama seperti kita? Atau ada keunikan yang akan membantu mereka terus berjaya?

Go Banking Rates telah menyenaraikan 9 azam tahun baru yang biasa ditetapkan oleh majoriti orang-orang yang telah berjaya. Baca dan bandingkan dengan azam anda untuk tambah baik.

Orang berjaya tak panggil pun azam tahun baru sebagai azam kerana mereka lebih menyukai ianya sebagai satu matlamat yang perlu dicapai dalam tahun tersebut. Matlamat yang ditetapkan akan dihuraikan dengan lebih spesifik dan memenuhi format SMART iaitu:

2. Berhenti fikir tentang apa yang difikirkan oleh orang lain.

Sebab utama orang berjaya tak ambil berat pasal apa yang orang lain fikirkan kerana mereka tak mahu benda-benda seperti itu (terutama hal negatif) akan menghalang tindakan mereka untuk menjadi lebih maju.

Kalau tak maju, tak berjaya. Jadi, mereka akan fokus kepada matlamat berbanding hal sebegitu.

Masa adalah emas bagi orang berjaya. Setiap detik itu berharga dan ada menyamakan ia dengan nilai wang. Maka, penting bagi mereka menguruskan masa 24 jam sehari agar hebat dalam kerjaya dan kehidupan.

Disebabkan itu juga, perkataan ‘produktif’ sangat sinonim dengan orang berjaya di mana setiap waktu diletakkan had-had tertentu untuk aktiviti-aktiviti tertentu agar masa tidak terbazir begitu sahaja.

Memang benar orang berjaya sepanjang masa sibuk. Tetapi mereka juga manusia yang memiliki keluarga. Jadi, keseimbangan kerjaya dan keluarga adalah penting dan ia simbol berjaya yang sebenar. Keluarga adalah penyokong dan punca seseorang mahu menjadi orang berjaya. Jangan diabaikan mereka.

“You spend with your family?”…”Good. Because a man who doesn’t spend time with his family can never be a real man.” – Don Vito Corleone/Godfather

Setiap tahun mereka akan cuba meluangkan lebih masa untuk bekerja dan dalam masa yang sama wang akan terus bekerja untuk mereka. Orang berjaya juga tidak mencampur-adukkan masa kerjaya dan masa bersama keluarga. Maka, tidak pelik jika mereka memilih untuk menutup atau silent telefon sewaktu bersama orang tersayang.

Ia adalah masa peribadi bagi orang berjaya. Kebiasaannya waktu sebegini memberi peluang kepada orang berjaya untuk mengecas semula tenaga agar produktiviti dan kreativiti mereka tidak terbatas.

Ruang masa rehat ini dipenuhi dengan aktiviti tidur sebentar, meditasi dan membaca kitab untuk kerohanian.

Orang berjaya tahu kesihatan itu penting dijaga dengan baik. Tanpa kesihatan yang baik dan stabil, segala perancangan dan matlamat akan terganggu kerana ia boleh mengganggu-gugat apa yang telah dan sedang dibangunkan oleh orang berjaya.

Maka, mereka akan fokus menjaga kesihatan secara keseluruhan termasuk kesihatan fizikal, kesihatan mental, dan kesihatan tubuh badan.

Ini lebih kepada penyediaan persekitaran yang tersusun agar membantu menghindari orang berjaya rasa serabut selepas keletihan bekerja seharian. Persekitaran hidup yang terancang dan teratur ini penting bagi memastikan produktiviti di tahap positif dan memberikan ketenangan dan kejelasan pada pemikiran orang berjaya.

Orang berjaya adalah orang yang hebat kerana pakar di dalam sesuatu perkara hingga membolehkan mereka mencapai kejayaan. Disamping kepakaran, orang berjaya mempunyai semangat untuk belajar dan kuasai ilmu atau kemahiran baru yang akan memberi nilai tambah di dalam kehiduan mereka.

9. Mencari mentor atau rakan kongsi yang bertanggungjawab.

Sebelum seseorang menjadi orang yang berjaya, dia adalah orang biasa yang mahu mencapai keluarbiasaan. Bagi memenuhi matlamat tersebut, orang sebegini akan mencari dan berkawan dengan orang yang telah berjaya.

Bagi mereka yang telah berjaya pula, pembentukan perhubungan dengan mentor atau rakan kongsi yang bertanggungjawab akan membantu mereka bukan sekadar menjadi orang berjaya tetapi orang yang hebat.

Kebiasaannya, mentor atau rakan kongsi boleh diperolehi dengan persetujuan meluangkan masa bersama untuk mengerjakan usahasama dan ada juga yang perlu dibayar untuk mendapatkan sokongan dan tunjuk ajar mereka di dalam bisnes atau bidang profesional.

Ramai orang berjaya sanggup melakukan ini saban tahun supaya mereka sentiasa berada di jalan yang betul menuju ke arah matlamat yang lebih besar.

LIKE dan FOLLOW Vocket di Facebook serta Instagram


Bagaimana Idea ‘Start-up’ Bateri Kenderaan Usahawan Ini Berjaya Ganggu Servis Sedia Ada

Kereta mati di tengah jalan, apatah lagi jika di waktu hari sudah mula gelap boleh jadi satu mimpi ngeri terutama bagi wanita. Lebih menakutkan jika di waktu itu kita memandu seorang diri. Total nighmare!

Bagi saya sendiri, ilmu tentang kereta bukanlah satu ilmu yang mampu saya kuasai dengan baik.

Setakat isi minyak, periksa tangki air dan ketuk-ketuk manja bateri jika kereta meragam, itu saja yang saya tahu. Lain-lain tentang kereta? Mampu sengih saja cover line.

Namun sejak membaca review tentang Bateriku.com, nampaknya selepas ni saya tak perlu risau sangat tentang hal bateri kereta. Asal bateri kong saja saya boleh terus call mereka dan minta datang ke lokasi di mana saya berada untuk periksa bateri.

Paling menarik tiada caj dikenakan bagi pemeriksaan bateri yang dilakukan. Dalam erti kata lain, kita panggil mereka datang ke tempat kita untuk periksa bateri secara percuma dan hanya bayar untuk harga bateri saja jika ia perlu ditukar.

Aaaahhh, mesti harga bateri dia mahal! Inilah soalan yang bermain di kepala saya selepas itu.

Tapi nampaknya sangkaan saya meleset. Slogan Bateriku.com saja sudah cukup untuk menjawab persoalan saya.

PERCUMA Hantar-Periksa-Pasang. TAK PERLU Beli Bateri Kami & TIADA CAJ Sekiranya Bateri Kereta Anda Masih Elok. Call 1-800-22-2324.

Dan baru-baru ini saya berpeluang menemubual serta mendapatkan beberapa info secara terus dengan pengasasnya iaitu Tuan Azarol Faizi tentang Bateriku.com ini.

Menurut Tuan Azarol, idea awal penubuhan Bateriku.com tercetus sejak tahun 2010 lagi. Namun disebabkan kekangan masa dan fokus utama syarikat beliau pada ketika itu lebih kepada pelanggan OEM menyebabkan idea ini terkubur begitu sahaja.

Sehinggalah pada awal bulan Mac 2014, idea pelancaran Bateriku.com dihidupkan semula seiring dengan minat yang timbul terhadap kejayaan ‘disruptive business model’ yang dipelopori oleh syarikat luar negara seperti Uber, Airbnb dan syarikat tempatan Grabcar (MyTaxi), Food Panda, dsb.

Daripada pemerhatian Tuan Azarol juga, industri pembekalan bateri kenderaan tidak banyak berubah sejak berpuluh tahun di Malaysia.

Pada kebiasaannya, bateri ditukar apabila pelanggan menghantar kenderaan ke bengkel untuk melakukan servis biasa ataupun ketika pengguna kenderaan mengalami kes ‘bateri kong’ dan terpaksa meminta bantuan rakan atau syarikat ‘car breakdown services’.

Di dalam 2 keadaan ini, pengguna kenderaan di negara ini tidak mempunyai banyak pilihan kerana tiada perkhidmatan khusus seperti berikut :

1. Memberi pendapat kedua atau ‘second opinion’ sebelum pengguna membuat keputusan untuk menukar bateri kereta.

2. Tiada servis datang ke lokasi pengguna untuk melakukan pemeriksaan secara percuma ke atas bateri, alternator dan sistem elektrik kenderaan. Disebabkan isu seperti ini, ada yang perlu menapak dan berjalan kaki beberapa KM semata-mata untuk ke bengkel kereta yang terdekat.

3. Pengguna tidak dikenakan sebarang caj perkhidmatan sekiranya selepas pemeriksaan dilakukan, bateri masih lagi boleh digunakan.

4. Menyediakan beberapa pilihan jenama bateri sama ada jenis kering (Maintenance Free) atau jenis basah (Conventional).

5. Menyediakan pilihan bateri premium mampu milik yang memberi jaminan waranti sehingga 30 bulan.

Justeru tanpa ragu Tuan Azarol kembali berusaha merealisasikan idea beliau ini sehingga akhirnya Bateri.com berjaya menyediakan servis seperti mana yang anda lihat kini.

Bagi Tuan Azarol, cabaran utama dalam menguruskan Bateriku.com adalah untuk mendapatkan tenaga kerja yang komited terutamanya ‘Runner’.

“Sebagai penyedia dan pengedar bateri kenderaa, ‘Runner’ perlu menjalani latihan intensif dari segi teknikal dan juga ‘soft skill’ kerana setiap runner merupakan ‘Rockstar Bateriku.com’, mereka berkomunikasi secara terus dengan pelanggan.

Selain daripada itu, setiap apa yang dilakukan oleh ‘Runner’ akan memberi impak samada positif atau negatif kepada imej dan reputasi perkhidmatan Bateriku.com.

Tambahan pula, Bateriku.com juga perlu memastikan prestasi ejen dan ‘Freelance Runner’ menepati SOP dan piawaian yang ditetapkan oleh Bateriku.com” – Azarol.

Halangan lain yang turut perlu dihadapi oleh pengasas Bateriku.com ini adalah cabaran getir untuk mengembangkan atau ‘scale up’ Bateriku.com.

Untuk ini beliau berusaha menggunapakai model perniagaan ‘sharing economy’ bagi membantu menjana pendapatan rakyat seperti mana yang telah berjaya dilakukan oleh syarikat seperti Uber, Grabcar dan sebagainya.

Selepas beroperasi lebih 2 tahun, Bateriku.com kini telah memiliki hampir 40 orang kakitangan, yang mana majoritinya terdiri daripada ‘Runner’ untuk penghantaran bateri dan ‘Helpdesk’ untuk menerima dan memproses pesanan pelanggan.

Bateriku.com kini sudahpun beroperasi di 7 negeri di iaitu di Johor, Melaka, Negeri Sembilan, Selangor, Kuala Lumpur, Pulau Pinang dan Perlis.

Perancangan sedang dibuat untuk membuka cawangan Bateriku.com di seluruh negara termasuk Sabah dan Sarawak agar servis mereka dapat dinikmati oleh seluruh rakyat Malaysia.

Selain daripada itu, Bateriku.com juga akan melantik ejen kawasan dan juga bekerjasama dengan ‘freelance runner’ untuk meluaskan liputan perkhidmatan mereka.

Dari sudut pemasaran pula sebagai sebuah start up, melalui Bateriku.com Tuan Azarol berpeluang menyediakan ruang dan kebebasan  bukan hanya kepada diri beliau sendiri tetapi juga kakitangan syarikat terutama ‘Runner” dan ‘Ejen Freelance’ untuk menggarap idea kreatif pemasaran dan jualan yang lebih ‘adventurous’.

Ini kerana sasaran jualan (target market) Bateriku.com adalah pengguna-pengguna kenderaan (end user) dan bukannya syarikat-syarikat besar.

Sedikit biodata tentang pengasas Bateriku.com ini, beliau merupakan anak kedua daripada 5 adik beradik, memulakan zaman persekolahan di Sekolah Kebangsaan Seri Kaya, Bota Kiri, Perak.

Meneruskan pembelajaran di sekolah berasrama penuh, Sekolah Raja Tun Azlan Shah (SERATAS), Taiping, Perak. Seterusnya, menyambung pengajian di Universiti Teknologi Malaysia (UTM) dan memperolehi Ijazah Sarjana Muda, Kejuruteraan Mekanikal (Aeronautical) pada tahun 1995

Beliau bekerja makan gaji di beberapa syarikat sehinggalah akhirnya mengambil keputusan berhenti kerja daripada syarikat multinasional Hyundai Corporation sewaktu menyandang jawatan Business Development Manager (Heavy Industry) pada tahun 2005.

Beliau nekad berhenti kerja apabila merasakan tiada lagi kepuasan daripada makan gaji dan rasa ralat kerana tidak dapat menggunakan seluruh potensi diri yang ada.

Pada usia 32 tahun, Tuan Azarol menubuhkan syarikat pertama dan mula berkecimpung dalam bidang pembekalan bateri kenderaan setelah membuat penyelidikan dan kajian berkenaan industri ini.

Syarikat telah menjalinkan kerjasama strategik dengan sebuah pengilang bateri luar negara bagi mendapatkan sokongan teknikal serta meraih kepercayaan para pelanggan.

Seterusnya, sebuah kilang pemasangan dan pengecasan (charging) bateri di Nilai telah dilancarkan pada tahun 2009.

Dengan izin Allah SWT dan usaha berterusan, syarikat telah berjaya membekalkan bateri kenderaan kepada syarikat otomotif dalam negara seperti PROTON OEM , PROTON Parts Centre, PERODUA Sales , Mitsubishi Motors OEM.

Terkini, fokus beliau adalah melebarkan sayap Bateriku.com yang bernaung di bawah syarikat Green Initiative Sdn Bhd agar dapat memberikan servis dan perkhidmatan terbaik buat para pelanggan mereka di seluruh negara.

Jika dilihat kepada keadaan ekonomi negara di masa kini yang semakin merosot, serta harga bateri kenderaan yang semakin mahal, kemunculan Bateriku.com adalah di masa yang tepat.

Selain daripada menawarkan peluang pekerjaan, Bateriku.com juga merupakan satu perniagaan yang menyediakan perkhidmatan alternatif yang bukan sahaja dapat menjimatkan wang bagi pengguna kenderaan bermotor, malahan ia juga amat memudahkan kerana ‘Runner’ Bateriku.com akan terus datang ke lokasi pelanggan mereka untuk membuat pemeriksaan secara percuma.

Anda berpeluang untuk mendengar secara terus perkongsian menarik Tuan Azarol tentang bagaimana beliau mengendalikan Bateriku.com daripada hanya sebuah start up sehingga berjaya menggugat industri jualan bateri kenderaan sedia ada di negara ini di VocketTalk 2016 yang bakal berlangsung pada 12 November 2016.

Selain daripada Tuan Azarol, VocketTalk akan turut membawa perkongsian penuh inspirasi daripada:

1. Adlin Yusman, CEO Bemalas.
2. Syed Ahmad Fuqaha, CEO Katsana.com
3. Fadzilah Mamat, CEO Empayar Benang Hijau
4. Nurul Wahida Othman, Pengasas bersama The Vocket

Di VocketTalk 2016 juga anda berpeluang untuk bertemu dan membina jaringan / networking sesama peserta, penganjur, speaker dan semua entrepreneur start-up yang hadir.

Untuk pendaftaran dan info lanjut layari www.VocketTalk.com. Jumpa anda di VocketTalk 2016.


Azfar Pilih Untuk Berdamai, Terima Permohonan Maaf Pembulinya

Baru-baru ini kecoh di media sosial apabila seorang model dan juga mangsa buli siber Azfar Firdaus atau lebih dikenali dengan nama Azfarovski, berhadapan dengan pembulinya iaitu Shazwan di sebuah rancangan temu bicara Malaysia Hari Ini (MHI) mencetuskan kontroversi.

Terbaru, Shazwan tampil membuat permohonan maaf secara terbuka di laman Twitternya selepas mendiamkan diri dari insiden berkenaan. Nampaknya keteganga yang berlaku di antara Azfar dan Shazwan kini sudah sampai ke penghujungnya.

Jejaka sado tersebut dilihat membuat sebuah thread di akaun twitternya dengan menzahirkan rasa penyesalan disebabkan perbuatannya dahulu yang telah banyak menyakiti orang lain.

Now I understand why @Azfarovski did what he did. His reasons. If it wasn’t for him, I may still furiously continue my reckless tweeting by belittle and degrading others physically and emotionally.

— 𝓼𝓱𝓪𝔃𝔀𝓪𝓷 and 77 others (@ibnuzafran) October 29, 2019

Walapun ada netizen yang tidak berpuas hati dengan tindakan Azfarovski kerana turut memalukan Shazwan dalam siaran langsung, tetapi dia percaya tindakan Azfar adalah untuk memberi kesedaran kepadanya dan pembuli di luar sana.

Jejaka sado tersebut insaf dan kesal di atas kesilapannya itu dan meminta supaya orang ramai turut tidak melakukan kesilapan yang sama yang pernah dilakukannya dahulu.

My biggest regret now is to not respond to Azfar’s confrontation with a peaceful apology. I was caught off guard during the interview. I’m regretting that my immediate reflex after being maturely confronted by Azfar is not a professional one. I had that chance, but I blew it.

Permohonan maaf tersebut turut mendapat respon daripada Azfarovski sendiri. Azfar turut memuat naik sebuah posting mengatakan bahawa dia menerima permohonan maaf tersebut dan berharap mereka berdua dapat belajar daripada kesilapan masing-masing.

Thank you for the apology. And yes we could definitely grow to be better people as long as we learn and make amends. I hope you would continue to motivate people to go to the gym.

And if you would still have me, nanti boleh lepak minum kopi sama. It’s on me. https://t.co/hfukguJSam

— Azfarism (@Azfarovski) October 29, 2019

Azfar juga turut mengajak Shazwan untuk minum kopi bersama dan berhasrat untuk membelanja lelaki tersebut.

Diharapkan netizen tidak lagi mengecam mereka berdua kerana mereka sudah pun berdamai. Insiden ini boleh dijadikan sebagai pengajaran supaya netizen lebih berhati-hati ketika menulis sesuatu di media sosial.

Beberapa hari yang lalu, Azfar berhadapan dengan pembulinya di dalam siaran langsung temu bicara Malaysia Hari Ini. Klik pautan di bawah untuk bacaan lanjut.

Lihat Mangsa Buli Siber Ini Dengan Tenang Berdepan Pembulinya Secara ‘Live’ Di Televisyen

Jadi Hero Kepada Mangsa Buli Siber Yang Lain, Netizen Puji Keberanian Azfar Berdepan Pembulinya


Azhan Rani Ucap Terima Kasih Pada Yang Bantu Ketika Kemalangan, Tegur Penunggang Motosikal Cuai

Aktor Beto Kusyairy semalam berkongsi di akaun Instagram beliau berkenaan keadaan pelakon Azhan Rani yang terlibat dalam satu kemalangan pada Isnin.

Dalam perkongsian itu, beliau menyeru rakan-rakan artis dan wartawan untuk tidak menghubungi Azhan secara peribadi buat sementara. Beto berkata Azhan berada dalam keadaan stabil dan dalam jagaan pakar.

Pagi tadi, Azhan Rani menerusi akaun Instagram miliknya meluahkan rasa bersyukur kerana terselamat dalam kemalangan itu dan masih diizinkan Allah untuk terus bernafas.

Sebelum kemalangan, Azhan dikatakan dalam perjalanan ke lokasi penggambaran dengan menunggang motosikal berkuasa tinggi sebelum berlanggar dengan sebuah motosikal.

Azhan turut mengucapkan terima kasih kepada rakan pelakon, Beto Kusyairi dan isterinya, Tisha Shahar yang banyak membantunya selepas dia terbabit dalam kemalangan itu.

A post shared by Azhan Rani (@azhan_rani)

“Doktor kata tulang ‘scapula’ (belikat) saya pecah tetapi dua insan hebat ini menjadi tulang belakang saya untuk terus berdiri. Dulu dan kini, harta paling lumayan anugerah Ilahi buatku.

“Terima kasih sahabat Beto Kusyairi dan Tisha Shahar serta sahabat-sahabat lain yang tidak henti-henti bertanya khabar. Moga syurga menunggu buat kalian di sana nanti. Terima kasih juga di atas ingatan dan doa-doa semua. Ampun maaf tidak dapat hendak jawab dan membalas semuanya. Insya-Allah, saya akan okay atas izin Allah SWT. Alhamdulillah,” tulisnya pada hantaran di Instagram.

Azhan turut mengucapkan terima kasih kepada beberapa pihak yang membantunya pada hari kejadian.

“Kepada Muhammad Firdaus dan sesiapa yang membantu pada hari kejadian sekitar jam 12.30 tengah hari, semoga Allah SWT merahmati kalian. Terima kasih juga kepada dua pemandu lori yang berjaya menghentikan lori dan tidak melanggar saya,” katanya.

“Buat dua adik yang menaiki motor kapcai tengah bersembang tidak memandang depan dan masuk ‘lane’ (lorong) saya secara tiba-tiba, semoga kamu berdua tidak apa-apa. Maaf, saya naikkan suara ketika dalam ambulans hari itu.

“Mohon jangan membawa motor dengan cara membahayakan begitu lagi. Kita sama-sama syukur Allah SWT bagi kita peluang untuk hidup lagi. Maaf juga buat motor awak hancur,” katanya.

Di ruangan komen gambar tersebut, ada seorang pengguna Instagram yang berkata salah seorang pemuda yang terlibat dalam kemalangan tersebut adalah anak buahnya. Dia kini berada di hospital menanti pembedahan untuk tumit dan jari kelingkingnya yang terkoyak dan hancur.

“Harap dapat ajar dia cara-cara bawa motor dengan betul dan tak bahayakan orang,” jawab Azhan tegas membalas komen tersebut. Semoga diberi kesembuhan kepada mereka yang terlibat dalam kemalangan ini.

Ketika kita patuh dan tidak melanggar undang-undang, berhati-hati kerana ada pengguna jalan lain cuai yang boleh menyebabkan kemalangan.

‘Patuh Lampu Isyarat Pun Jadi Mangsa’- Netizen Simpati Pemandu Myvi Ini Dilanggar Motosikal

Didakwa Langgar Lampu Merah Untuk Kejar Trip, Rider Ini ‘Terbang’ Dilanggar Honda CR-V

Tukar Lorong Secara Tiba-Tiba, Penunggang Motosikal Konvoi Hampir Cetus Kemalangan


Azhar Sulaiman Beri ‘Green Light’ Bersyarat Jika Leona Mahu Hidup Bermadu

Baru-baru ini, kontroversi berkaitan curang dan hidup bermadu dalam kalangan selebriti telah menjadi perhatian orang ramai. Malah, ramai orang memberikan pendapat mereka berhubung isu terbabit.

Terbaharu, Azhar Sulaiman mengatakan bahawa dia tidak kisah jika suatu hari nanti anaknya, Kasih Iris Leona ditakdirkan hidup bermadu dalam satu perkongsian di Instagram selepas ada netizen mengatakan anaknya itu bakal menjadi isteri kedua atau ketiga.

A post shared by Azhar Sulaiman (@azharbsulaiman)

Menerusi perkongsian tersebut, Azhar telah meletakkan beberapa syarat buat bakal suami anaknya itu. Azhar berkata dia menerima dengan terbuka asalkan lelaki berkenaan mempunyai pendidikan bertaraf ijazah, menghormati maruah Leona dan keluarga serta bijak menguruskan hal keluarga tanpa kecoh satu Malaysia.

Dalam pada itu, Azhar berkata dia akur dengan jodoh Leona yang telah ditetapkan Allah suatu hari nanti. Hasil tinjauan kami, perkongsian tersebut telah dipadam selang beberapa jam dikongsikan kepada umum.


Azizulhasni Awang Dan Jun Hoong Dinobat Olahragawan Dan Olahragawati Kebangsaan 2017

Kejayaan demi kejayaan yang dilakar oleh dua atlet negara, Azizulhasni Awang dan Cheong Jun Hoong sepanjang tahun 2017 telahpun melayakkan kedua-duanya dinobatkan sebagai olahragawan dan olahragawati kebangsaan dalam Anugerah Sukan Negara 2017.

Anugerah Sukan Negara yang dilangsungkan semalam adalah sebagai penghargaan kepada para atlet negara yang telah berusaha keras dalam memperoleh kejayaan untuk negara sepanjang tahun 2017.

Atlet pelumba basikal trek negara, Azizulhasni Awang yang terkenal dengan gelaran ‘The Pocket Rocketman’ telah mencipta sejarah apabila memenangi pingat emas dalam acara Keirin pada UCI Track Cycling World Championship 2017 di Hong Kong. Menurut atlet yang pernah menyarungkan jersi pelangi, anugerah ini merupakan pembakar semangat beliau untuk terus berusaha dalam Sukan Komanwel 2018 dan Sukan Asia 2018.

・・・ Alhamdulillah Saya amat terharu dan bersyukur ke hadrat ilahi kerana diberikan penghormatan untuk memenangi anugerah tertinggi sukan tanah air ini. Sesungguhnya kemenangan ini akan saya jadikan sumber motivasi untuk berjuang dengan cemerlang di Sukan Komanwel dan Sukan Asia tidak lama lagi. Kemenangan ini secara tidak langsung menaikkan martabat sukan lumba basikal yang kita semua ketahui sekarang adalah sukan yang menjadi fenomena di Malaysia yang dibanjiri seluruh rakyat dari pelbagai bangsa dan agama samaada untuk bersenam, beriadah mahupun untuk diceburi secara kompetetif. . Tahniah saya ucapkan kepada semua atlit-atlit yang memenangi anugerah pada malam ASN 2017 semalam. Saya berharap penganugerahan ini akan menjadi pendorong buat rakan-rakan atlit yang lain untuk berusaha dengan lebih keras untuk memastikan mereka dapat merasai nikmat apabila dinobatkan sebagai Olahragawan/Olahragawati Negara di masa akan datang Insyaallah. . Sukan membawa kepada perpaduan dan perpaduan adalah sebahagian daripada pembangunan yang mampan (Sustainable growth) dan dalam konteks sosial ini adalah seiring dengan matlamat pembangunan mampan united nation or United Nation Sustainable Development Goal yang di kenali dengan SDG. Rakyat Malaysia tidak harus melihat sukan hanya dari sudut kemenangan sahaja, kita juga harus melihat sukan itu dari sudut yang berbeza sebagai contoh, sukan memberikan impak besar kepada negara dari segi penyatuan bangsa, pembangunan ekonomi, pembangunan sasiah diri dan sukan mengurangkan gejala social dan aktiviti  tidak bermoral. Sukan juga sudah menjadi karier pada zaman ini malah ianya juga turut memberikan ruang dan peluang kepada mereka yang kurang upaya dan golongan istimewa. . Akhir kata , terima kasih kepada isteri dan anak-anak,ibu-bapa dan keluarga, penyokong-penyokong team Azizul, penaja rasmi saya iaitu CIMB dan Airasia , Daikin, Hutan Ration, Rapha, Visit Terengganu, Oakley dan Ogk Kabuto, jurulatih saya John Beasley,360management, KBS, ISN, MSN, MOM dan PKBM . Terima kasih kerana sentiasa menyokong karier saya.

A post shared by  Azizul Awang (@azizulawangofficial) on Mar 13, 2018 at 5:55pm PDT

Penerjun wanita negara, Cheong Jun Hoong yang telah dinobatkan sebagai olahragawati kebangsaan apabila beliau berjaya memenangi pingat emas dalam acara 10 meter platform individu di Kejohanan Akuatik Dunia yang bertempat di Budapest, Hungary tahun lepas.

Turut menerima anugerah ialah atlet paralimpik, Muhammad Ziyad Zolkefli dalam acara olahraga. Tahniah buat para atlet negara.


Azizulhasni Awang Hadiahkan Pingat Perak Buat Negara Di Olimpik Tokyo 2020

Penyertaan Dato’ Muhammad Azizulhasni bin Awang buat kali ke-4 di sukan Olimpik berjaya hadiahkan pingat perak pertama negara di Olimpik Tokyo menerusi sukan keirin.

Azizulhasni menerima saingan hebat daripada pelumba Great Britain, Jason Kenny yang merangkul pingat emas dan Harrie Lavreysen yang merangkul pingat gangsa. Azizulhasni juga merupakan satu-satunya atlet Asia yang layak ke peringkat akhir keirin sebentar tadi.

A post shared by Azizul | Awang (@azizulhasniawang)

Kesemua 6 penunggang yang akan beraksi di Final Keirin Lelaki:

Moga emas milik kita Malaysia! #CyclingTrack#Tokyo2020#SokongMalaysia pic.twitter.com/axnb8novQC

— Sukanz di Olimpik 2020 🏅🇲🇾 (@sukanzcom) August 8, 2021

Azizulhasni sebelum ini merupakan pemenang pingat gangsa juga dalam acara Keirin di Olimpik Rio 2016 yang lalu.

Satu perlumbaan yang penuh mendebarkan sebentar tadi dan semua tahu Azizulhasni sudah buat yang terbaik. Tahniah The Pocket Rocketman!

P/S: Penghargaan harus turut diberikan buat pelumba keirin negara, Muhammad Shah Firdaus Sahrom yang tetap meneruskan perlumbaan di peringkat suku akhir walaupun menahan sakit akibat kecederaan semalam. Tahniah buat Shah Firdaus dan Dato’ Azizulhasni!

Ini beberapa artikel Azizulhasni sebelum ini. Baca lagi pada pautan di bawah.

Harumkan Nama Malaysia, Datuk Azizulhasni Awang Dikurniakan Gelaran Datuk

Harga Cecah RM300,000, Ini Jentera Yang Bakal Digunakan Azizulhasni Untuk Olimpik 2020

Azizulhasni Menang Pingat Gangsa Acara Keirin Di Olimpik Rio 2016


1,275 Honda Civic Dan 197 Proton X70 Bakal Diterima PDRM Secara Berperingkat

Polis Diraja Malaysia (PDRM) nampaknya sedia menggunakan kereta buatan Jepun iaitu model Honda Civic 1.8 S sebagai Kenderaan Pelbagai Guna (MPV) untuk tugasan rondaan bagi menggantikan model kereta yang digunakan sebelum ini.

Difahamkan sebanyak 425 unit kenderaan MPV ini bakal ditawarkan secara berperingkat bermula hari ini sehingga Julai 2020. Model yang ditawarkan ini bakal turut dilengkapi dengan peralatan komunikasi RMPNeT, dashcam serta perakam video digital yang disewa secara konsesi melalui syarikat Spanco Sdn Bhd selama lima tahun.

Bukan itu sahaja, PDRM juga bakal menerima sebanyak 850 kenderaan peronda selepas ini terdiri daripada 197 model Proton X70 1.8 dan 653 unit Honda Civic 1.8S bagi tujuan program penggantian kenderaan sedia ada bermula Julai sehingga September ini.

Majlis penyerahan sebanyak 30 unit Honda Civic 1.8 S ini telah disempurnakan oleh Datuk Seri Hamzah Zainudin kepada PDRM di Putrajaya pada hari ini. Menurut Ketua Polis Negara, Tan Sri Abdul Hamid Bador penggunaan kenderaan MPV terbaru ini sangat diperlukan melihatkan kenderaan PDRM sedia ada yang usang dan tidak selamat digunakan.

Penggunaan kenderaan peronda terbaru dengan teknologi terkini ini difahamkan dapat meningkatkan lagi kecekapan PDRM dalam melaksanakan tugasan harian.

Dilaporkan PDRM juga bakal turut menerima beberapa kenderaan lain terdiri daripada lori pengangkut, kenderaan Black Maria dan motosikal untuk polis trafik secara berperingkat.

Tular pada bulan April lalu apabila dua anggota PDRM berjaya menyelamatkan bayi pasangan Rusia yang sekaligus mendapat perhatian kedutaan Rusia.

Selamatkan ‘Bayi Lahir Di Hotel’, Kedutaan Rusia Ucap Terima Kasih Buat Dua Anggota PDRM

PDRM Pantau Kebanjiran Ysuku Dengan Modifikasi Melampau


Azizulhasni Awang Menang Gangsa Kejohanan Trek Piala Dunia Di Berlin

Azizulhasni Awang semalam telah menghadiahkan pingat gangsa buat Malaysia di kejohanan Piala Dunia Berbasikal Trek UCI 2018. Jaguh berbasikal trek negara itu berjaya meraih gangsa setelah sekian lama menantikannya dalam pusingan ke-3 di Velodrom Berlin, Jerman.

Alhamdulillah syukur. B R O N Z E Medal in the Men’s Keirin at Berlin World Cup Track Cycling 2018 🥇Matthijs Buchli 🥈Matthew Glaetzer 🥉Azizul ‘El Chapo’ Awang . . #worldcup #trackcycling #track #berlin #germany #twc2018 #teamazizul #azizulawang #teamcimb #cimb #forward #airasia #daretodream #daikin #daikinmy #daikinmalaysia #hutanration #sportsration #nike #nikemy #tumiglobalcitizens #perfectingthejourney #rapha #raphamy #oakley #oakleymy #ogk #ogkkabuto #kabuto #wattbike

A post shared by  Azizul Awang (@azizulawangofficial) on Dec 1, 2018 at 12:50pm PST

Pingat ini bagaikan menebus semula kekalahan dalam dua siri kejohanan tersebut yang pernah diadakan di Perancis dan Kanada. Menurut maklumat dari laman web UCI, sebelumnya Azizulhasni digandingkan dalam acara lelaki berpasukan dengan dua pelumba negara Muhammad Shah Firdaus Sahrom dan Muhammad Fadhil Mohd Zonis bagaimanapun gagal untuk melayakkan diri ke separuh akhir.

Acara persendirian telah dijuarai oleh pelumba dari Belanda Matthijs Buchli, tempat ke-2 oleh Matthew Glaetzer dari Australia dan seterusnya Azizulhasni pada tempat ke-3. Kejohanan ini adalah untuk mengumpul mata bagi melayakkan pelumba beraksi di Sukan Olimpik Tokyo 2020 nanti. Tahniah Azizulhasni.


Biarpun Bertubuh Kecil, Ini 4 Perkara Boleh Dipelajari Daripada Azizulhasni Awang Pocketrocketman

Azizul the pocketrocketman – kami bukan melihat beliau bermula hari ini saat beliau dikalung pingat gangsa. Kami juga bukan melihat Azizul saat beliau menjadi satu-satunya wakil Asia yang berdiri ‘sama tinggi’ dengan jejaka Britain dan Belanda di podium Sukan Olimpik Rio 2016.

Tapi kami mula melihat Azizul daripada saat gambarnya mula terpampang di dinding-dinding dan banting-banting Yayasan Sime Darby sekitar 5-7 tahun yang lalu lagi. Kami mula melihat Azizul daripada beliau masih ada rambut sehinggalah sekarang sudah tiada rambut.

Tahniah Sime Darby kerana mengenal potensi sebutir permata saat tiada siapa pun mengenal siapa itu Mohammad Azizul Hasni bin Awang. Tahniah YSD kerana menaja untuk kempen pingat emas di Sukan Olimpik sejak tahun 2009 lagi.

Tahniah juga untuk penajaan biasiswa YSD bagi membiayai pengajian Azizul di peringkat ijazahnya di Victoria University, Melbourne. November tahun lalu, Azizul menjadi pelajar luar negara pertama yang dianugerahkan Full Blue Award oleh universiti berkenaan, atas pencapaiannya dalam sukan.

Dan hari ini, tahniah YSD untuk ganjaran RM100,000 selepas kejayaan Azizul membawa pulang pingat gangsa di Sukan Olimpik Rio 2016.

Tahniah Mohammad Azizul Hasni Awang! Tahniah Sime Darby!

Ya Azizul anda buktikan, size doesn’t matter! Banyak yang dapat kita pelajari dari atlet dunia bertubuh kecil berjiwa besar ini.

Meskipun diuji dengan anak yang sedang sakit demam panas, beliau membuktikan itu bukan alasan melarikan fokus untuk memungut pingat di Rio.

Ini bukan sekali, Azizul pernah mencuri tumpuan dunia selepas menunjukkan sikap tidak mengaku kalah apabila meneruskan kayuhan meskipun betisnya tertusuk serpihan kayu trek sepanjang 20cm ketika bertanding acara keirin pada Siri Piala Dunia Klasik UCI di Manchester, England pada Februari 2011.

Azizul berjaya menamatkan perlumbaan itu di tempat ketiga.

Keberanian Azizul bukan sekadar ucap terima kasih sinis buat MB Terengganu. Tapi 25 Julai 2014 membuktikan beliau benar-benar berani di mata dunia apabila mengenakan sarung tangan bertulis ‘Save Gaza’ semasa Sukan Komanwel 2014 di Glasgow, UK. Ia tanda solidariti Azizul buat rakyat Gaza selepas pembunuhan melebihi 5000 rakyat Palestin pada bulan Ramadhan.

Dalam temuramah selepas kemenangan beliau, Azizul sangat optimis dan bersemangat untuk berikan yang lebih baik untuk Sukan SEA 2017 dan Olimpik Tokyo 2020. Begitulah sikap optimis yang ada pada Azizul sedari bangku sekolah.

Meskipun menerima tiga tawaran dari MRSM dan Sekolah Sains, beliau mengambil keputusan untuk melanjutkan pelajaran di Sekolah Sukan Bukit Jalil kerana minat beliau dalam berbasikal. Tahu apa yang dia mahu dan hari ini membuahkan hasilnya.

Tiap kali ditemuramah, tiap kali itu juga tidak putus-putus ucapan terima kasih beliau kepada Jurulatih John Beasley, YSD, KBS, MSN, penyokong, famili, ibuayah dan isteri. Itu sekarang.

Dulu-dulu, beliau juga merakam ucapan terima kasih kepada arwah bapanya yang memberinya basikal terpakai sebagai ganjaran selepas dia mendapat 7A 1B dalam PMR. Pelaburan sebuah basikal terpakai daripada seorang bapa yang hari ini berbalas pingat Gangsa untuk Malaysia!

Ada eloknya kita belajar melihat mereka yang berjaya dan menyedut bersama semangat juang mereka. Sesungguhnya Malaysia sedang melahirkan atlet Dunia yang bukan biasa-biasa. Banyak yang boleh kita belajar daripada mereka.

Terima kasih Azizul the #PocketRocketMan. Sebutir gangsa untuk hadiah di bulan Kemerdekaan Malaysia!


Azizulhasni Kembali Rampas Takhta No.1 Dunia

‘Pocket Rocket Man’ Azizulhasni Awang akan ke Kejohanan Trek Dunia di London minggu hadapan dengan senyuman apabila beliau kini kembali ke ranking No.1 dunia bagi acara keirin.

Azizul yang kini berusia 28 tahun berada di kedudukan pertama selepas ranking dunia UCI untuk acara keirin keluar dengan Azizulhasni mengumpul 508 mata secara keseluruhannya. Ini tidak termasuk mata yang beliau kumpul di Kejohanan Asia baru- baru ini di mana beliau mendapat tempat ke-3.

Azizulhasni hanya 4 mata didepan juara dunia Francois Pervis dari Perancis. Kiwi Edward Dawkins, pemenang pingat perak Kejohanan Trek Dunia tahun lepas di tempat ke-3 dengan 494 mata. Ini adalah kali kedua Azizulhasni mendapat ranking No.1 dunia; sebelum ini pada tahun 2010.

“Ia adalah satu penghargaan besar buat diri saya dan juga negara apabila berada di ranking No.1 di tahun Olimpik ini. Ia adalah hasil dari usaha keras saya semasa latihan dan juga pertandingan,”kata Azizul.

Azizul berharap dapat mengekalkan posisi teratas itu sehingga sukan Olimpik di Rio De Janeiro, Ogos nanti.

“Saya memenangi pingat gangsa di Kejuaraan Dunia di Paris tahun lepas. Ianya akan menjadi satu rangsangan untuk pingat emas di Olimpik sekiranya saya berjaya berada di atas podium di London nanti,” tambah Azizul yang sudah layak untuk acara Keirin di Olimpik Rio nanti.

Tahniah diucapkan buat Azizul dan semoga impian beliau untuk membawa pulang pingat emas di sukan Olimpik Rio tercapai. In Pocket Rocket Man we trust!


Azizulhasni Menang Pingat Gangsa Acara Keirin Di Olimpik Rio 2016

The Pocket Rocket Man, Azizulhasni Awang telah mendapat tempat ketiga dalam acara Keirin di Olimpik Rio 2016 sebentar tadi. Menjadi satu-satunya pelumba Asia di perlumbaan final, ini adalah satu pencapaian yang baik hebat Azizul.

Ini merupakan pingat pertama Malaysia untuk sukan selain badminton dan terjun. Beliau telah diasak hebat sejak dari acara saringan lagi. Di perlumbaan final, Azizul diasak dan dikepung oleh pelumba-pelumba lain tetapi Azizul memecut di saat-saat akhir dan berjaya mendapat tempat ketiga.

Pingat emas dimenangi pelumba Britain,Jason Kenny dan Matthijs Buchli memenangi pingat perak. Azizulhasni telah melakukan yang terbaik. Tahniah buat Azizulhasni. Semoga kemenangan ini menjadi pembakar semangat untuk Azizul mendapat pingat emas di Olimpik akan datang. Go Pocket Rocket Man!


Ramai Tidak Tahu Rangkaian Hotel Holiday Villa Dibangunkan Oleh Anak Melayu

Ada yang bertanya pada aku, kenapa aku hanya mengangkat jutawan-jutawan bukan Melayu dalam posting-posting sebelum ini, adakah tiada usahawan bangsa kita yang boleh kita angkat dan jadikan inspirasi?

Begini sajalah. Memandangkan hampir kesemua rakan FB aku orang Melayu, aku rasa inilah peluang untuk kita kenali mereka yang bukan Melayu kerana tak banyak bahan bacaan bahasa Melayu yang menceritakan perit-jerih usahawan ‘non Malays’ ini, takkan kita kita hanya tahu Vincent Tan dengan Ananda Krishnan sahaja?

Baca: Bagaimana Bonia Dibangunkan Oleh Seorang Anak Penoreh Getah

Tak mengapa, hari ini aku nak cerita pula kisah kegigihan sepasang suami isteri ‘orang kita’ sebenarnya tetapi perniagaan mereka dah lama terkenal di peringkat antarabangsa, cuma kita saja yang tak tahu.

Maklumlah, orang kita kebanyakannya hanya kenal Syed Mokhtar saja, seolah-olah Syed Mokhtar saja orang Melayu yang berjaya di negara kita.

Begini, rasanya korang mungkin pernah dengar Hotel Holiday Villa bukan? Hotel Holiday Villa kini dah berjumlah 30 buah dan telah dibuka di 12 buah negara di seluruh dunia.

Selain Malaysia, mereka telah beroperasi di Indonesia, Cambodia, Vietnam, China, Qatar, Sudan, Bahrain, Saudi Arabia, Peranchis, United Kingdom and Switzerland.

Mungkin kita ingat Holiday Villa merupakan sebuah rangkaian hotel antarabangsa yang dimiliki pengusaha Barat bukan?

Salah. Pemiliknya adalah anak Melayu yang bernama Azman Shah Haron! Kisah ini aku tahu sewaktu menginap di Hotel Holiday Villa Bali tahun lalu.

Pada tahun 1987, Azman dan isteri kesayangannya, Marvis Masri membuka hotel pertama mereka di Cherating, Pahang. Dari situ Azman dan Marvis tidak lagi menoleh ke belakang.

Mereka mula mengorak langkah membuka lebih banyak hotel, dari satu kawasan ke satu kawasan, dari tanah air ke bumi Asia Tenggara, dari bumi Asia Tenggara ke rantau Timur Tengah hinggalah ke Eropah!

Dalam diam, mereka kini adalah ‘taukeh’ kepada lebih 5,000 pekerja yang datang dari pelbagai negara di dunia. Kesemua hotel mereka sama ada di dalam mahupun di luar negara menghidangkan makanan halal.

Kedua-dua suami isteri ini sebenarnya bukan pendatang baru dalam bidang perhotelan. Azman dan Marvis berkelulusan dalam bidang perhotelan dari luar negara dan telah berkecimpung dalam industri ini telah lama sebelum mengambil keputusan untuk membuka hotel mereka sendiri.

Syabas Tan Sri Azman Shah dan Puan Seri Marvis Masri yang humble dan low profile. SALUTE!

Baca lagi: Tanpa Pelajaran Tinggi, Beliau Berjaya Bangunkan Padini Dan Vincci Hingga Terkenal


Azmeer Yusof Rasa Bersalah Terlepas Pandang Jiran Susah, Mahu Bina Rumah Baru Buat Mak Cik Ini

“Saya minta maaf makcik kerana lambat tahu. Saya utamakan jiran yang jauh dari saya tapi saya membiarkan makcik hidup dalam keadaan rumah macam ni,” itu ungkapan yang diucap oleh bekas pemain bola sepak Kedah, Azmeer Yusof apabila mengetahui bahawa ada jirannya yang hidup dalam kesusahan.

Menerusi hantaran yang dimuat naik di Facebook pagi ini, Azmeer menyatakan bahawa dia merasa serba salah selepas terlepas pandang nasib yang menimpa jirannya, justeru dia berhasrat mahu membina sebuah rumah baharu buat seorang warga emas di kampungnya.

“InsyaAllah pagi ini saya akan cari rumah makcik ini. Dari semalam saya tidur tak lena kerana rasa berdosa. Rumah makcik ini ikut alamat hanya lima minit dari rumah saya. Tapi saya tak tahu jiran saya sendiri yang susah di kala saya tidur di rumah yang selesa,” Katanya dalam hantaran tersebut.

Dalam hantaran tersebut, Azmeer juga memberitahu bahawa dia mendapat tahu mengenai perkara ini semalam apabila menerima mesej daripada orang awam. Disebabkan rasa tanggungjawab, dia berhasrat mahu membina sebuah rumah baharu untuk mak cik ini dan turut membuka tabung sumbangan awam.

Bagi anda yang mahu menyumbang, sumbangan boleh disalurkan melalui nombor akaun 8604202446 (CIMB Bank) atas nama Pusat Pengajian Azmeer Yusof serta boleh menghubungi 011-5500 5525 melalui aplikasi WhatsApp.

Untuk rekod, Azmeer Yusof sebelum ini bermain sebagai pertahanan kiri untuk pasukan Kedah sebelum memilih untuk bersara dan fokus kepada perniagaan serta kerja kebaikan.

Terdahulu, dia sebelum ini menjual ikan ketika Perintah Kawalan Pergerakan dan mengingatkan rakan tidak mengharap kepada gaji sahaja. Klik pautan di bawah untuk membaca.

Pemain Kedah FA Jual Ikan Ketika PKP, Ingatkan Rakan Tidak Harap ‘Gaji Bola’ Sahaja

Gaji Mewah Tapi Dibebani Hutang, Pemain Kedah FA Kesal Beli Sampai 7 Buah Kereta


Azmin Ali Beri Bayangan Kilang Kereta Mewah Bakal Dibangunkan Di Malaysia Tidak Lama Lagi

Pada awal bulan Februari lalu, VOCKET pernah kongsikan berita terdapat desas-desus ada menyatakan Porsche bakal pilih Kulim sebagai lokasi kilang pemasangan kereta mereka.

Terbaru, Menteri Kanan merangkap Menteri Perdagangan Antarabangsa dan Industri, Datuk Seri Mohamed Azmin Ali menyatakan negara Malaysia bakal menerima pelaburan daripada sebuah syarikat asing untuk pengeluaran kereta mewah tidak lama lagi.

Namun beliau tidak dapat mengumumkan nama syarikat kereta mewah itu walaupun ia telah bersetuju untuk membuka kilang pertamanya di luar negara iaitu Malaysia.

“Ini adalah mengenai kejuruteraan tepat, maknanya pembuat kereta antara yang termahal di dunia akan berada di Malaysia,”

“Ada dalam kalangan negara ASEAN yang mempunyai jumlah penduduk yang tinggi dan mereka mampu menarik pelaburan yang berbentuk intensif buruh tetapi Malaysia tidak boleh berbuat begitu.

“Maka, kita mesti memastikan modal insan kita mempunyai kemahiran teknologi berkualiti tinggi untuk maju ke depan,” katanya ketika sesi soal jawab pada Majlis Rapat Malaysia Prihatin peringkat Negeri Selangor.

Nampaknya kita masih perlu menunggu sedikit masa lagi untuk tahu perkembangan kilang kereta mewah baru yang bakal memberikan peluang pekerjaan dan merancakkan ekonomi negara pada masa akan datang. Anda rasa apakah jenama kereta mewah itu?

Ketahui lebih lanjut mengenai ura-ura pembukaan kilang pemasangan kereta Porsche di Kulim dengan klik pautan di bawah.

Porsche Pilih Kulim Untuk Bangunkan Kilang Pemasangan Kereta?

Projek Pertama Di Dunia Milik Petronas Ini Bakal Jadi Kebanggaan Rakyat Malaysia


Azmin, Zuraida Dan 9 Ahli Parlimen Lain Gelar Diri Mereka Penyelamat Bukan Pengkhianat

Bekas Timbalan Presiden PKR, Azmin Ali bersama-sama dengan 10 ahli parlimen dari blok bebas telah menggelarkan mereka sebagai penyelamat kepada situasi kacau bilau kepimpinan negara.

Dalam satu kenyataan rasmi 11 bekas ahli PKR ini, mereka menyatakan bahawa wujud satu usaha untuk mendesak Tun M agar menetapkan tarikh peralihan kuasa sehingga menggangu agenda pemulihan ekonomi dan reformasi institusi.

Mereka juga menambah bahawa tekanan ini hadir ketika mana negara dalam keadaan bersiap sedia untuk Persidangan APEC pada bulan November 2020 nanti kerana disini Malaysia akan dinilai ke mana usaha mereka dalam mengutamakan agenda aspirasi rakyat.

“Ini adalah kerana menukar Perdana Menteri di tengah penggal memberi isyarat yang salah kepada rakyat dan masyarakat pelabur. Peralihan kuasa ditengah-tengah penggal akan mengugat kesinambungan dasar-dasar dan persepsi rakyat terhadap kerajaan PH,” kata kenyataan tersebut.

Ahad lalu landskap kepimpinan negara sedikit kecoh apabila kelima-lima parti besar di negara ini telah bermesyuarat secara serentak. Antara perkara yang dibincangkan adalah pembentukan kumpulan baharu kerajaan yang diwakili oleh PAS, Umno, PKR [sebahagian], Bersatu dan Gabungan Parti Sarawak.

Bagi 11 ahli parlimen ini, mereka menyifatkan langkah mereka bermesyuarat semalam telah mengagalkan konspirasi untuk menjatuhkan Perdana Menteri, sekaligus menjamin keyakinan rakyat.

“Justeru itu kami menyangkal sekeras-kerasnya tuduhan pihak yang melabel kami sebagai pengkhianat. Sebaliknya mereka yang berusaha untuk menjatuhkan Perdana Menteri ditengah penggal adalah pengkhianat sebenarnya kerana mereka lebih mementingkan agenda mengambil kuasa Perdana Menteri dari perlaksanaan dasar-dasar Kerajaan yang bertujuan memulihkan ekonomi serta meningkat kesejahteraan rakyat.” Kata kenyataan tersebut.

Sejak semalam, rakyat Malaysia telah dikejutkan dengan berita peletakan jawatan Tun Dr Mahathir Mohammad sebagai Perdana Menteri Malaysia. Beliau dalam beberapa jam selepas itu telah dilantik semula oleh Yang di-Pertuan Agong (YDPA) untuk memegang jawatan Perdana Menteri Interim sebelum individu lain masuk mengambil tempat beliau.

Antara individu yang menyokong Tun M untuk kembali memegang jawatan Perdana Menteri adalah Presiden PKR, Dato’ Seri Anwar Ibrahim dan juga pimpinan DAP dan Amanah.

Untuk mengetahui lebih lanjut situasi politik di Malaysia, klik pautan di bawah.

Tun Mahathir Dilaporkan Serah Surat Peletakan Jawatan Sebagai Perdana Menteri Kepada YDPA

Wan Azizah Bakal Jadi Perdana Menteri Wanita Pertama Malaysia?

Tiada PM Ke-8 Setakat Ini, Tun Mahathir Dilantik Perdana Menteri Interim


5 Perkara (Dan Lebih!) Yang Anda Tidak Tahu Tentang Azran Osman-Rani, CEO AirAsia X

Azran Osman-Rani, CEO AirAsia X berkongsi sedikit kisah di sebalik hidup dan kejayaannya. Sebelum ini beliau adalah Pengarah Kanan Pembangunan Perniagaan untuk Astro All Asia Networks PLC sebelum dilantik ke jawatan sekarang. Lelaki ini memegang Sarjana dalam Sains Pengurusan dan Sarjana Muda dalam Kejuruteraan Elektrik.

Berikut adalah Q&A dengan Azran Osman Rani tentang idolanya, nasihat kerjaya dan kenapa beliau tidak percaya kepada matlamat jangka panjang.

Apakah 5 perkara tentang anda yang orang ramai tidak ketahui.

Beri kami contoh di mana anda menyelesaikan masalah analitikal yang sukar.

Menggunakan simulasi Monte Carlo (teknik statistik) untuk membuktikan bahawa mempunyai beberapa tempat duduk kelas perniagaan adalah lebih baik untuk penerbangan tambang murah jarak jauh, daripada mempunyai konfigurasi tempat duduk ekonomi untuk keseluruhan kapal terbang.

Pukul berapa anda bangun pagi dan apa benda pertama yang anda lakukan?

Apakah nasihat yang akan anda berikan kepada diri anda sendiri yang berusia 18 tahun?

Kongsikan dengan kami 3 buku yang paling anda gemari.

Tiga anak lelaki saya. Mereka adalah pencapaian terbesar saya dalam hidup dan mereka melambangkan potensi tanpa had, rasa ingin tahu yang kuat, dan cinta tanpa syarat.

Apakah perkara yang terbaik tentang kerja anda, dan apa yang paling teruk?

Terbaik: Membolehkan orang ramai untuk terbang ke destinasi jauh untuk pertama kalinya dalam hidup mereka.
Terburuk: Berurusan dengan orang-orang yang mahu melihat anda gagal.

Bagaimana anda mengendalikan orang yang sukar?

Ia memerlukan pendekatan yang berbeza pada masa dan keadaan yang berbeza. Tidak ada pendekatan yang sama untuk semua masalah.

Bagaimana anda mengangkat diri anda kembali apabila anda berasa kurang motivasi?

Saya berfikir kembali kepada pengalaman Ironman triathlon saya yang pertama, khususnya apa yang berlaku dalam fikiran saya pada jam-jam yang terakhir. Dari ceruk minda yang paling dalam dan gelap, sehinggalah saya berjaya dengan baik – melepasi garisan penamat di bawah sasaran masa 13 jam.

Apakah kegagalan terbesar yang anda hadapi dalam hidup dan apa yang telah anda pelajari daripadanya?

Terpaksa menutup perniagaan dan membuang beratus-ratus pekerja yang baru diambil bekerja, walaupun perniagaan berkembang pesat dengan potensi yang hebat – kerana pertikaian yang tidak dapat diselesaikan di kalangan pemegang saham .


Azrel Ismail Kongsi Pengalaman ‘Disapa’ Makhluk Halus Semasa Cari Rumah Sewa

Sekarang ini makin banyak kisah seram di rumah sewa yang kita baca di laman sosial. Terbaru, pelakon tampan Azrel Ismail pula kongsi pengalamannya disapa oleh makhluk halus ketika mencari rumah sewa.

Jom kita lihat seram atau tidak kisah si Azrel ni. Buat yang lemah semangat tu, hati-hati ya.

Kasihan kami lihat si Azrel nak cari rumah sewa ni. Tapi memang mencabar pun cari rumah sewa yang okay. Kadang-kadang rumah sudah okay tetapi berhantulah, tuan rumah charge harga tinggilah. Haish! Sabar sahajalah.

Buat apa susah-susah nak cari rumah sewa di papan iklan kalau anda boleh cari di Mudah.my. Yes! Dengan menggunakan Mudah.my, anda dah boleh dapat rumah sewa idaman anda.

Caranya mudah sangat. anda hanya perlu download aplikasi Mudah.my di handphone anda. Kemudian klik bahagian ‘Properties’. Di situ ada banyak pilihan rumah sewa yang sesuai mengikut citarasa dan budget bulanan anda. Kalau anda nak beli rumah pun boleh cari di Mudah.my. Nak berhubung dengan tuan rumah pun anda boleh gunakan sistem chat yang telah disediakan di dalam app.

Nampak? Semua pun mudah dengan Mudah.my!


13 Aplikasi Yang Menawarkan Hadiah Lumayan Sekiranya Berjaya Digodam

Mungkin ramai daripada pembangun aplikasi sebolehnya mahukan aplikasi mereka tidak digodam oleh pihak ketiga. Perkara ini sedikit sebanyak bakal membuatkan tugas mereka menjadi lebih sukar.

Lain ceritanya dengan 13 aplikasi ini yang secara ‘senang hati’ menawarkan khidmat penggodam untuk menggodam aplikasi ini. Melalui kerjasama Google bersama HackerOne, penggodam berpeluang menerima sebanyak $1,000 sekiranya berjaya menggodam aplikasi-aplikasi ini termasuk Dropbox, Snapchat, Tinder, Line dan Alibaba. Anda boleh klik untuk di sini untuk senarai penuh 13 aplikasi yang ditawarkan.

Apa yang dilakukan aplikasi-aplikasi ini bukanlah sesuatu yang baru, malah hadiah yang ditawarkan ini sedikit sebanyak mampu membolehkan syarikat-syarikat ini mengetahui loophole aplikasi mereka sekaligus menyelamatkan mereka ini daripada masalah yang lebih besar.

Menariknya mengenai program hacking pada kali ini, hadiah yang ditawarakan adalah daripada Google sebagai langkah untuk memastikan pengguna Android menggunakan aplikasi yang selamat daripada Google Play Store.

Sekiranya anda seorang hacker hebat, inilah masanya untuk anda tunjukkan kehebatan anda di platform yang tepat. Mungkin hadiah bernilai $1,000 ini bakal menjadi milik anda sekiranya anda berjaya menemui bug atau kelemahan dalam sistem sekurit aplikasi ini.


Tip ‘A to Z’ Kejayaan Bella Ammara Ditubuhkan Dan Beroperasi Tanpa Pinjaman Bank

Nota Editor: Terima kasih kepada Tuan Mohd Azrell kerana sudi menulis dapatan ilmu ini ketika menghadiri The Founder 2.0, dan berkongsinya dengan Vocket. Semoga anda mendapat banyak tip bisnes daripada perkongsian ini.

Nampaknya, ramai yang berminat untuk mengetahui apakah rahsia kejayaan Bella Ammara pada hari ini.

Dengan izin Allah, saya Mohd Azrell, peserta The Founder 2.0 akan kongsikan segala perkongsian CEO, COO dan Team Bella Ammara yang telah dikongsikan bersama saya pada 10 Januari 2016 di PWTC.

Mohon kongsikan ilmu ini dengan menekan button ‘SHARE’ jika anda rasa ilmu ini memberi manfaat kepada anda agar lebih ramai lagi mendapat manfaat bersama daripada ilmu-ilmu ini.

Jangan takut jika orang lain dapat ilmu yang sama, jika anda takut maknanya masa yang anda akan luangkan untuk membaca perkongsian saya adalah sia-sia.

Pertamanya, saya ceritakan dahulu sejarah penubuhan Bella Ammara secara ringkas oleh Pengasas Bella Ammara, Khalif Samsudin dan isteri beliau Belle Yahya.

Bella Ammara ditubuhkan pada 26 Julai 2012 dan menjalankan perniagaan secara online dengan bermodalkan RM 1000 dengan menjual 9 pasang telekung.

Setahun kemudian pada 1 Julai 2013, butik pertama Bella Ammara dibuka di Setapak. Butik kedua dibuka di Shah Alam pada 29 Ogos 2014, diikuti butik ketiga di Bangi pada 28 Mac 2015.

Butik keempat pula di Sungai Petani pada 30 Mei 2015 dan yang kelima di Johor Bahru pada 28 Ogos 2015. Dan butik keenam dan terbaru mereka adalah di Kuantan dilancarkan pada 25 Disember 2015.

Antara pencapaian utama Bella Ammara hingga hari ini adalah telekung BellaLofa, abaya BellaLiyana, Daisy Dwi Tone Jubah, B’Belle Luxe Instant Shawl dan Haute Bella No.1.

Rahsia utama kekuatan Bella Ammara sehingga berkembang pada hari ini adalah disebabkan 3 perkara utama ini:

1. Put Allah No. 1 – Allah adalah Pemberi Rezeki utama dalam kehidupan. Mustahil kita akan rugi jika kita buat apa yang Allah perintahkan.

2. The Power of Giving – Ingat, kalau nak dapat sesuatu kena memberi dahulu! Bukan dah dapat baru nak memberi. Perkara ini turut digalakkan oleh multi-millionaire dunia, Robert Kiyosaki yang telah menjadi rahsia kekayaan pelaburan hartanah beliau.

3. Sharing is Caring – Dalam rezeki kita, ada rezeki orang lain. Jangan takut nak kongsikan! Kalau Allah boleh kongsikan ilmu DIA dengan kita, kenapa kita nak takut kongsikan ilmu tu pada orang lain? Ingat, Allah juga boleh kongsikan ilmu yang sama tetapi lebih baik kepada orang lain. Berbalik point nombor 1, PUT ALLAH NUMBER 1.

Jika anda terutama yang beragama Islam masih belum melakukan perkara di atas, mungkin point-point yang akan saya tulis dibawah agak mustahil untuk memberikan anda kejayaan yang berpanjangan yang diimpikan.

Jom kita korek apa pula rahsia pengurusan Bella Ammara!

Strategic planning adalah lebih kepada organisasi manakala Business Planning adalah tools untuk mencapai Strategic Planning tersebut.

Business Plan pula biasanya merangkumi Financial Plan, Operational Plan, Marketing Plan, Organization Plan dan Production Plan.

Business Plan sangat-sangat berkait rapat dengan Strategic Plan, tanpa strong connection di antara kedua-duanya, perniagaan susah untuk berjaya.

Pemilik bisnes haruslah mensasarkan DI MANA dan APA yang nak dicapai.

Pada tahap ini, pemilik bisnes harus meletakkan visi dan jangka masa untuk mencapai visi-visi tersebut. Visi merangkumi BAGAIMANA, APA, BILA, MENGAPA nak capai, SIAPA yang bertanggungjawab dan DI MANA hala tuju perniagaan.

Seperti Bella Ammara sendiri, mereka ada visi masa pendek dan panjang:

Gunakan kelebihan dan kelemahan anda untuk mengambil peluang dan menghadapi cabaran. Jangan takut kalau orang tiru produk anda, itu maknanya produk anda bagus dan tengah trending. Anda perlu takut bila dah tak ada orang nak ambil tahu pasal produk anda!

Perkara paling penting di bawah Financial Management ialah Penyata Pendapatan, Kunci Kira-Kira dan Penyata Aliran Tunai.

Ringkasan pendapatan dan perbelanjaan (menentukan sama ada untung atau rugi.)

Bilangan aset, hutang dan modal. Antara yang dititik beratkan ialah aset bukan semasa, aset semasa, liabiliti semasa, liabiliti bukan semasa dan ekuiti pemilik.

Kemana semua duit pergi? Adakah untuk kembangkan perniagaan atau lebih banyak untuk hiburan?

Cash In: Jualan, hutang, jualan aset, caruman pemilik.

2.4 Untuk memulakan perniagaan, entiti paling asas yang perlu ada ialah BOOKKEEPER dan ACCOUNTANT.

Bookkeeper akan merekod segala transaksi kewangan jual beli, pembayaran dan segala resit. Manakala akauntan akan mengeluarkan penyata kewangan, penyata cukai pendapatan, perancangan cukai, kos dan belanjawan.

b) Mingguan – Rekod transaksi, dokumen dan failkan segala resit, kaji bil yang belum dibayar dari pembekal dan bayar pembekal, menyediakan dan menghantar invois, kaji aliran tunai dsb.

c) Bulanan – Memeriksa akaun peribadi, periksa hutang lapuk, kaji status inventori, proses pembayaran gaji dan cukai, kaji penyata kewangan sebenar sejajar dengan belanjawan.

d) Suku Tahunan – Menyedia dan menyemak penyata pendapatan, menyemak dan membuat pembayaran gaji dan cukai.

e) Tahunan – Menyemak hutang lampau, menyemak inventori dan menyemak dan meluluskan penyata kewangan tahunan.

Bella Ammara terdiri daripada CEO (Khalif Samsudin), COO (Belle Yahya), General Manager, Jabatan Kewangan, Jabatan Pemasaran, Jabatan Jualan untuk setiap cawangan, Jabatan Warehouse, Jabatan Pengeluaran dan Jabatan Sumber Manusia.

a) Content Marketing – Kenapa buat produk, ceritakan tentang objektif untuk cipta brand awareness.

b) Video Marketing – Video adalah terbukti 4 kali lebih efisyen daripada gambar!

b) Search Engine Optimization/ Search Engine Marketing

Media sosial sangat powerful, kalau boleh JV dengan artis boleh tingkatkan jualan anda untuk menaikkan keyakinan orang terhadap produk anda dan kalau perniagaan dah stabil bolehlah gunakan radio pula.

Product Marketing ini amat terperinci dan memerlukan masa yang panjang dan orang yang berpengalaman. Kalau ada laman web, lagi senang orang nak lihat apa sebenarnya bisnes yang anda buat dan naikkan keyakinan pembeli yang anda ini bukan scammer.

Design > Sample > Tailor (Mass Production) > Quality Check > Packaging > Warehouse

Proses design makan masa yang agak lama lagi-lagi kalau anda nak keluarkan produk yang ekslusif. Seperti Bella Ammara, Belle Al Yahya dan team beliau sendiri yang design setiap keluaran jubah. Tetapkan target market anda, trend fesyen terkini, be different dan harga yang berpatutan sesuai dengan penat lelah anda.

Bila dah ada design, buat sample dulu sebelum mass production. Dalam gambar tak sama dengan realiti! Sample ini juga akan memudahkan tailor anda bila mass production nanti. Tak lah mereka silap jahit, tertukar warna dsb.

Untuk setiap pengeluaran design tertentu, sila rajinkan diri anda untuk ulang-alik sekerap mungkin agar tailor anda tak buat silap. Contohnya, hari ini tailor nak jahit baju merah dengan lace hitam, sila pastikan tailor tersebut tak tersilap jahit baju hitam dengan lace merah! Dan pastikan anda ada beberapa tailor untuk jahit tempahan-tempahan anda dan sebagai persiapan waktu kecemasan.

Wajib buat quality check sebab dalam beribu-ribu produk yang telah siap dijahit mesti akan ada yang rosak. Pelanggan pun kena faham bila terbeli produk yang rosak, bukan salah penjual sebab kadang-kadang mata mereka juling juga nak buat quality check beribu-ribu pengeluaran dalam satu-satu masa.

Produk yang siap dibungkus dan dihantar ke warehouse adalah tanggungjawab warehouse manager selepas itu. Dalam warehouse kena key in barcode, semak inventori sama ada tally ke tak stok yang masuk dalam warehouse, agihkan stok kepada cawangan-cawangan dan sebagainya.

Secara kasarnya, itu adalah antara strategi-strategi Bella Ammara yang telah membawa mereka ke tahap prestige seperti yang anda dapat lihat hari ini. Mereka amat menitik beratkan hubungan baik dengan Allah, tak lokek berkongsi ilmu perniagaan serta menjaga staf mereka seperti adik beradik.

Sekarang saya kongsikan pula tips tambahan dari Khalif Samsudin:

Khalif berani mencuba dan anggap setiap masalah itu adalah bagus. Dia sentiasa bersyukur bila ada masalah dan agak risau jika tiada masalah, kerana dengan masalah maksudnya Allah nak majukan lagi perniagaan beliau. Beliau suka menjadi Nombor 1.

Orang berjaya bangun awal pagi, dia ada masa yang orang lain tiada.

Selalulah berebut untuk belanja orang makan. Dia rajin belanja staff makan, sebab itu staff pun sayang dan setia.

Solat Dhuha dan Hajat jangan tinggal, PUT ALLAH NO. 1.

Dia tidak membuat pinjaman bank langsung sejak penubuhan Bella Ammara, tak menggunakan transaksi kad kredit mahupun kad debit dalam transaksi jual beli kerana takutkan riba'! Dia juga turut berdoa kepada Allah agar satu hari nanti dia dapat hapuskan online purchasing Bella Ammara. Dia nak wujudkan transaksi berasaskan dinar emas dan perak.

Bila anda rajin infaqkan harta ke jalan Allah, Allah akan gandakan rezeki kerana Allah yakin kamu akan gunakan harta diberi ke jalan yang benar. Allah akan jadikan kamu sebagai orang tengah untuk mengagihkan rezeki tersebut kepada yang memerlukan.

Kalau ada duit sila kerjakan Umrah, insyaAllah bila balik Allah majukan lagi bisnes anda. Ya Allah bersyukur jadi orang Islam, banyak privilege dapat, (ini saya tambah sendiri).

Kepada yang masih bekerja, jangan tunggu-tunggu lagi untuk ada perniagaan sendiri! Go for it! Khalif sendiri memujuk ibunya untuk berhenti kerja dan akhirnya ibu beliau dah ada kilang jahit sendiri.

Selagi kita mampu elak riba' dalam perniagaan, tolong elakkan. Akhir zaman kalau tak terlibat dengan riba' secara langsung pasti akan kena debu-debu riba.

Jujur saya katakan, Khalif dan Belle sangat mesra dan tak lokek kongsikan ilmu mereka. Kalau anda tanya apapun, mereka langsung tak lari dari menjawab, yang bestnya dahlah jawab soalan secara terperinci, siap bagi lagi extra tips!

Sebenarnya banyak lagi perkongsian selama 13 jam tersebut, tapi saya tak dapat nak recall lagi buat masa ni sebab terlampau banyak!

InsyaAllah, produk saya pula akan muncul tak lama lagi kesan perbincangan dengan Khalif, Belle dan Tim Bella Ammara! Sekian perkongsian saya setakat ini, harap dimaafkan jika ada kata-kata yang mengguris anda.

Saya sekali lagi mohon kongsikan ilmu ini dengan menekan button ‘SHARE’ jika anda rasa ilmu ini memberi manfaat kepada anda agar lebih ramai lagi mendapat manfaat bersama daripada ilmu-ilmu ini.

Jangan takut jika orang lain dapat ilmu yang sama, jika anda takut maknanya masa yang anda luangkan untuk membaca perkongsian saya adalah sia-sia.

BACA: Bagaimana Lelaki Ini Membina Perniagaan Daripada 9 Telekung Hingga Ke-5 Cawangan Butik

LIKE dan FOLLOW Vocket di Facebook serta Instagram


‘Azure Window’ Yang Menjadi Mercu Tanda Siri ‘Game Of Thrones’ Kini Tiada Lagi

Bagi peminat Game of Thrones, Azure Window bukanlah sesuatu yang asing. Ia merupakan mercu tanda yang menjadi latar belakang sempurna bagi scene perkahwinan antara Daenerys Targaryen dan Khal Drogo’s di dalam episod pertama siri HBO yang diminati ramai ini.

Gerbang menarik ini terbentuk selepas 2 gua batu kapur runtuh dan membentuk gerbang besar. Azure Window terkenal sebagai salah satu keunikan semulajadi dunia dan menjadi mercu tanda utama yang mesti dilawati bagi mereka yang berkunjung ke Malta. Azure Window juga sering menjadi pilihan dan dipaparkan di dalam TV dan drama.

Namun Azure Window kini hanya tinggal nama dan kesan runtuhannya. Tiada lagi gerbang indah dan unik seperti sebelum ini apabila ia runtuh dirempuh badai sewaktu tiupan angin kencang yang melanda pesisir pantai Pulau Gozo pada Rabu, 8 Mach 2017.

Dikenali sebagai it-Tieqa tad-Dwejra di kalangan penduduk tempatan, kehilangan Azure Window disifatkan sebagai satu tragedi bagi Perdana Menteri Malta, Joseph Muscat seperti mana disiarkan di akaun Twitter beliau.

Kehilangan ini turut dirasai oleh para peminat siri drama popular ini serta para pengembara dan pencinta alam semulajadi.

Hakikatnya gerbang ini runtuh bukan saja kerana rempuhan ombak dan angin kencang, tetapi Azure Window juga telah mengalami proses hakisan sejak sekian lama. Ia adalah proses normal bagi batu-batuan yang terdapat di pinggir pantai, dihakis ombak dan angin.

Yang tinggal kini hanyalah kenangan dan gambar-gambar keindahan Azure Window satu ketika dulu. Setiap yang wujud pasti akan hilang dan pergi satu hari nanti, dan ia bukan hanya terjadi kepada gerbang indah ini tetapi juga kepada kita.

Namun bagi mereka yang bijak mengambil peluang, lain pula pandangan dan pemikiran mereka. Business Insider melaporkan seorang pengguna eBay yang memakai user name parma98 telah melelong serpihan batu kapur tersebut di laman lelongan terkenal ini. Jumlah bidaan juga dilaporkan telah meningkat sehingga Euro 10,050.

Antara penerangan yang diberikan oleh penjual yang berada di Pisa, Italy ini adalah:

“The magical Azure Window has collapsed in the night of 08th March 2017. Mother Nature created it and Mother Nature claimed it back. However, not anything has been lost. We kept a stone from the site and thought it was the moment to share a piece of geological history with the world.”

Inilah yang dikatakan point of view berbeza akan memberi hasil yang berbeza terutama kepada mereka yang bijak melihat dan mengambil peluang.


Azwan Ali Kritik Datuk Ameer Tidak Sedar Diri, Jawapan ‘Savage’ MYDIN Buat Netizen Tersenyum

Sebelum ini, dilaporkan Jakel cawangan Shah Alam musnah dalam kejadian kebakaran dan dianggarkan mengalami kerugian sehingga RM100 juta.

Susulan itu, Azwan Ali atau dikenali sebagai Diva AA telah membuat ciapan yang dirasakannya ‘savage’ apabila mengatakan kejadian Jakel terbakar adalah kerana Tuhan mahu tunjuk sesuatu dan mencela pemilik MYDIN, Datuk Ameer kerana masih tidak sedar diri.

JAKEL TUHAN DAH TUNJUK ! YG KO ? TETUO SENDUUU DOK GELUPUHHH MENARI TIK TOK ! MUHASABBAH WOIII! GTHHH PUIII 🖕🏻🖕🏻🖕🏻🖕🏻🖕🏻🖕🏻🖕🏻🖕🏻🖕🏻 pic.twitter.com/n91wahn3P2

— Diva AA (@DivaAATersohor) January 2, 2023

Menerusi ciapan tersebut, Diva AA mengatakan bahawa pemilik MYDIN sudah tua tetapi masih sakan menari untuk konten TikTok dan menggesa untuk muhasabah diri.

Ciapan tersebut telah meraih perhatian ramai orang dan juga admin akaun Mydin di Twitter. Akaun MYDIN membalas ciapan itu dengan memberikan gambar cermin dan mengatakan boleh dapatkan di pasaraya tersebut.

Boleh dapatkan di MYDIN.https://t.co/y9Y07eKW3E https://t.co/9MefiMXnm9 pic.twitter.com/qefaMjSspX

— MYDIN (@MydinMalaysia) January 3, 2023

Susulan ‘serangan balas’ admin MYDIN, rata-rata netizen seakan suka dengan tindakan tenang akaun MYDIN. Malah, para netizen turut mengatakan mahu tahu siapa yang menjaga akaun MYDIN.

Menjengah ke ruangan komen juga, segelintir netizen turut mengaitkan cermin itu dengan satu kejadian dimana Diva AA pernah dikatakan berkongsi sebuah video menampakkan bahagian sulit miliknya pada cermin.


Azwan Ali Mengamuk SPR Buat Kerja Sambil Lewa?

Ada sebab kenapa calon DUN Bukit Antarabangsa, Azwan Ali untuk mengamuk kepada pegawai Suruhanjaya Pilihan Raya (SPR) pagi ini.

Masalah yang dibangkitkan Azwan Ali sangat besar; tagging yang salah pada peti undi. Beliau menerangkan warna peti undi salah dengan tag yang ditulis. Justeru itu ianya memang mengelirukan pengundi untuk membuang undi di peti undi yang mana satu.

Azwan Ali berhak untuk menyuarakan tidak puas hatinya kerana perkara seperti ini pastinya boleh menjejaskan kredibiliti SPR serta kemungkinan ralat ketika pembilangan undi nanti.

Diharap pegawai SPR dapat buat kerja dengan lebih baik selepas ini. 5 tahun sekali, perkara memalukan seperti ini tidak sepatutnya berlaku. Kami bersama Diva AA dalam isu ini.


B24 Liberator KL654, Kapal Terbang British Yang Jatuh Terhempas Di Gunung Telapak Buruk Pada Tahun 1945

Hujung minggu lalu, penulis berkesempatan ke Negeri Sembilan untuk melawat sendiri antara peninggalan sejarah Perang Dunia Ke-2 yang berlaku di negara kita.

Bersama dengan lima orang rakan dan seorang penunjuk arah, kami memilih untuk bermalam dahulu di salah satu tapak perkhemahan yang terletak di kaki Gunung Berembun sebelum meneruskan ekspedisi menjejak bangkai kapal terbang B24 Liberator KL654.

Perjalanan yang mengambil masa hampir enam jam untuk sampai ke puncak Gunung Berembun dan seterusnya ke bangkai kapal terbang yang terletak Gunung Telapak Buruk memang mencabar.

Untuk anda yang mahu ke sana, pastikan mental dan fizikal anda berada pada tahap yang baik serta jangan lupa untuk bawa bekalan makanan dan minuman yang cukup kerana pendakian untuk ke puncak adalah sangat mencabar.

Namun, perasaan teruja apabila sampai di puncak dan seterusnya ke bangkai kapal terbang membuatkan perjalanan yang panjang tidak terasa penatnya.

Untuk pengetahuan anda, kapal Liberator Tentera Udara Diraja B-24 atau B24 Liberator KL654 terhempas di Gunung Telapak Buruk selepas beberapa hari Perang Dunia Ke-2 tamat. Kapal yang bertanggungjawab membawa makanan itu terhempas di hutan terpencil sekitar Seremban setelah berlepas dari pangkalannya di Kepulauan Cocos, Australia.

Kurang dari seminggu selepas Jepun menyerah kalah, lapan orang kru dihantar dalam misi ke Semenanjung Tanah Melayu untuk menghantar bekalan makanan – terdapat teori yang menyatakan bahawa B24 Liberator KL654 juga ditugaskan untuk menyebarkan risalah yang mengumumkan bahawa perang sudah berakhir.

Namun, tiada tanda isyarat merbahaya, tiada juga penunjuk bahawa pesawat sedang mengalami masalah. Tanpa disangka, ia jatuh di hutan tebal, tanpa jejak dan hilang tanpa dikesan.

Enam puluh tahun kemudian, orang asli melaporkan telah menjumpai satu objek yang aneh di tengah-tengah kawasan hutan. Bangkai kapal terbang ini dilaporkan pertama kali dilihat pada tahun 1950-an, namun disebabkan faktor pemberontakan dari puak komunis, laporan ini tidak jelas dan tidak pernah disahkan.

Sehinggalah pada tahun 1990-an, penduduk tempatan datang untuk melihat sendiri serpihan pesawat yang dikatakan menghuni Gunung Telapak Buruk. Mereka menjumpai ekor pesawat dan dipercayai ia adalah antara serpihan kapal terbang B24 Liberator KL654.

Cubaan mencari dilakukan pada 2006. Namun tiga tahun kemudian, iaitu pada 2009 ekskavasi yang dilakukan oleh sukarelawan dari Britain dan Malaysia menemui 80 cebisan tulang kru pesawat tersebut. Kesemua cebisan tulang itu telah diserahkan kepada Penasihat Pertahanan Tentera British, Kapten Kenneth Taylor.

Ketika sampai di sana, penulis berkesempatan melihat sendiri ekor kapal terbang yang dijumpai oleh orang asli terbabit. Manakala tidak jauh daripada situ, penulis juga menjumpai beberapa serpihan lain seperti sayap, bahagian badan, tayar, enjin dan beberapa cebisan kecil yang akhirnya sebati dengan tanah di Gunung Telapak Buruk.

Apa yang boleh penulis katakan, walaupun sudah lebih 50 tahun kejadian yang membunuh semua anak kapal, B24 Liberator KL654 masih terpelihara dengan baik. Walaupun terletak di hutan yang tebal, ia masih menjadi destinasi popular untuk kaki hiking.

Setia Alam Community Trail, Lokasi ‘Hiking’ Pilihan Buat Warga Lembah Klang

10 Lokasi Treking Dan Hiking ‘Best’ Dalam Malaysia Untuk Kaki Gunung

8 Gunung Tinggi Di Malaysia Untuk Dijadikan ‘Wishlist’ Buat Kaki Hiking


Babak Akhir Yang Agak Pelik. Peminat Star Wars Pasti Mahu Tahu

Jika ye babak ini pasti anda mahu tonton. Terasa pelik sebenarnya bila tiada muzik iringan.


Babak ‘End Credit’ Deadpool 2 Tertiris

Deadpool 2 baru sahaja ditayangkan hari Rabu yang lalu. Nampaknya sudah ada pengguna media sosial yang merakam babak end credit filem ini.

SPOLER ALERT. Babak ini menyaksikan Deadpool kembali ke masa lampau untuk ‘memperbetulkan kembali garis masa’ hidup beliau. Tetapi ianya lebih kepada Deadpool troll Ryan Reynolds sebenarnya. Antaranya ketika beliau bersetuju untuk berlakon filem Green Lantern pada tahun 2011.

Just saw deadpool 2 so here's a part of what happens after the end credits BUT there's more that I didn't manage to record so if u wanna see what happens after you'll just have to see this beautiful movie by yourself pic.twitter.com/BsJn2LK94s

— The fastest retweeter in the west (@Pixelbyte__) May 18, 2018

Jika anda keluar awal dan terlepas adegan ini, bolehlah menonton klip ini. Kalau anda tengok sekali pun, tidak menjejaskan keseronokan anda untuk menonton filem ini. Ulasan tanpa spoiler boleh dibaca di sini.


Babak LGBT Berdurasi 12 Saat Jadi Punca Doctor Strange 2 Diharamkan Di Arab Saudi

Hanya beberapa hari filem sahaja lagi filem Dr. Strange in the Multiverse of Madness ditayangkan di pawagam, beberapa negara Timur Tengah antaranya Mesir dan Arab Saudi telah membuat keputusan untuk mengharamkan filem tersebut kerana satu babak yang berunsur LGBT.

Dr. Strange in the Multiverse bakal memperkenalkan watak America Chavez, simbol LGBT di dalam filem ini yang mendapat kritikan pelbagai pihak.

Penyelia klasifikasi filem di Arab Saudi, Nawaf Alsabhan pula mendedahkan yang pihak klasifikasi filem negara tersebut hanya menghadapi masalah dengan 12 saat filem berkenaan yang merujuk kepada LGBT. Dalam babak 12 saat itu dikatakan terkandung dialog yang memaparkan America Chavez bercakap tentang dua orang ibunya yang mana merupakan pasangan lesbian.

“Ia hanya satu adegan beliau bercakap dengan ibu, kedua ibunya. Berada di Timur Tengah, ia satu yang sukar untuk luluskan perkara seperti ini,” ulas Nawaf.

Mereka meminta Disney untuk memotong babak 12 saat tersebut tetapi Disney berdegil supaya babak itu dikekalkan dalam tayangan.

Doctor Strange and Wanda will not be here during their journey between universes!#DoctorStrangeInTheMultiverseOfMadness won't be released in Egypt pic.twitter.com/Nqox2vGf5g

— IMAX Egypt (@IMAXegypt) April 23, 2022

Pihak Imax Egypt pula telah mengumumkan perkara tersebut sejak 23 April lalu dan membuatkan peminat setia Marvel di negara itu kecewa dan ada yang merayu agar ia tidak diharamkan kerana satu ‘babak yang kecil’.

Sebelum ini, filem The Eternals turut menerima nasib yang serupa di beberapa negara Timur Tengah dengan sebab yang sama; mempunyai watak yang memperjuangkan agenda LGBT. Doctor Strange in the Multiverse of Madness kekal ditayangkan di Malaysia seawal 3 Mei depan.

Sebelum ini, video muzik Bunkface pernah dibuang daripada YouTube kerana liriknya yang menentang LGBT. Baca lagi pada pautan di bawah.

Lagu Akhir Zaman Bunkface Dikecam Kerana Bantah LGBT

Wanita AS Dihalau Oleh Kerajaan Indonesia Kerana Sebar ‘Ajaran’ LGBT Di Bali

Google Alih Keluar Aplikasi JAKIM Yang Didakwa ‘Mampu Sembuhkan’ Golongan LGBT


Babak Pertarungan ‘Game Of Thrones’ Musim Terbaru Ambil Masa 55 Hari Untuk Dirakam

Sekarang kita akan faham kenapa setiap episod Game Of Thrones (GOT) melibatkan kos jutaan dolar. Dan untuk musim ke-8 GOT, mereka sangat mementingkan kepuasan penonton untuk setiap episod siri ini.

Jonathan Quinlan adalah salah seorang penolong pengarah untuk musim ke-8 GoT dan menurut satu gambar yang tertiris, beliau mengucapkan tahniah kepada semua krew produksi dan pelakon yang bertungkus-lumus selama 55 hari tanpa henti untuk menyiapkan rakaman ‘pertarungan’ untuk siri ke-8 ini.

Penggambaran ini berlangsung di 3 lokasi dan pihak produksi GOT menyatakan ianya sesuatu yang peminat setia mereka akan teruja dan tidak ada dalam siri yang sebelumnya. Aksi pertarungan pula akan lebih banyak untuk siri ke-8 ini.

Bertabahlah kerana musim ke-8 GOT cuma akan ditayangkan pada tahun 2019. Sementara menunggu, anda mungkin bleh buat marathon untuk menonton kembali siri GOT dari musim pertama sehingga ketujuh.